title: Matts Dreijer

text: Dreijer löysi 1930-luvun lopussa Ahvenanmaan vanhimmat asutusjäännökset Saltvikin Långbergsödasta. Löytö koostuu vanhemmasta varhaiskampakeramiikasta. 1946 hän löysi Kökarin Otterbötesta pronssikautisen asuinpaikan, jonka hän tutki 1950 yhdessä Carl Fredrik Meinanderin ja Bengt Schönbeckin kanssa.


title: Matts Dreijer

text: Keskustelu Ahvenanmaan esihistoriasta on usein ollut kielipoliittisten argumenttien ja alueellisen separatismin värittämää. Dreijer on esimerkiksi sijoittanut Birkan kaupungin Ahvenanmaalle ja kuvannut Ahvenanmaan saariston kuuluneen Tanskalle. Hän on myös kieltänyt kaikki teoriat Ahvenanmaan suomalaisesta asutuksesta tai siitä, että rautakauden lopulla Ahvenanmaalla olisi asutuskatko.


title: Matts Dreijer

text: Dreijerillä on ollut merkittävä osuus Ahvenanmaan kuntavaakunoiden suunnittelemisessa. Hänen aloitteestaan kaikille Ahvenanmaan kunnille luotiin vaakunat Arne Ranckenin toimiessa asiantuntijana muutamaa vuotta aikaisemmin kuin vastaava toiminta alkoi Manner-Suomen puolella. Nämä vaakunat saivat lopullisesti virallisen aseman kun maakuntalakia muutettiin 1950 siten, että jokaisella kunnalla tuli olla oma vaakunansa.


title: Tarki

text: Tarki (, kumykiksi Таргъу, "Tarğu") on Mahatškalaan kuuluva kaupunkimainen taajama Dagestanissa Venäjällä. Se sijaitsee Tarkitau-vuoren juurella kolme kilometriä Mahatškalan rautatieasemasta etelään. Asukkaita on 10 100 henkeä (vuonna 2010).


title: Tarki

text: Legendan mukaan 600–900-luvuilla paikalla oli Semenderin kaupunki, joka toimi kasaarien pääkaupunkina noin vuoteen 723 saakka. 1400-luvun lopulta 1800-luvun alkuun Tarki oli kumykkien asuinalueen käsittäneen šamhalikunnan keskus. Sen kautta kulki Euroopan ja Iraniin välinen tärkeä kauppareitti. 1600-luvun loppupuolelta lähtien Tarkin šamhalikunta oli useaan otteeseen Venäjän vasallivaltiona. Lopullisesti se liitettiin Venäjään Gulistanin rauhassa vuonna 1813.


title: Tarki

text: 1800-luvun lopulla Tarki oli 1800 asukkaan kylä, jossa kumykkien lisäksi asui myös vuoristojuutalaisia. Sen nähtävyyksiä ovat kolme vanhaa moskeijaa, venäläisten Tarkitaun laelle vuonna 1821 rakentaman Burnajan linnoituksen jäännökset sekä linnoitusta vastaan vuonna 1831 hyökänneen imaami Gazi-Muhammedin ensimmäinen hautapaikka.


title: Cycle Club Helsinki

text:
Cycle Club Helsinki (lyhenne CCH) on Helsingissä toimiva pyöräilyharrastuksen rekisteröity yhdistys, jonka toiminta keskittyy pääasiassa kilpapyöräilyyn. Yhdistys perustettiin vuonna 1998, kun vuonna 1930 perustetut helsinkiläiset yhdistykset Pyörä Toverit ja Helsingin Työväen Pyörä-Veikot yhdistyivät. Yhdistyksen jäsenmäärä on noin 400 ja se on siten yksi suurimmista suomalaisista pyöräilyseuroista. Kesäisin CCH järjestää vuosittain kymmeniä pyöräilykilpailuja, ratakilpailutoimintaa Helsingin Olympiavelodromilla yhdessä Velo-80 -seurayhtymän kanssa, sekä aika-ajoja joka keskiviikkona. Talvella toiminta keskittyy kuntoliikuntaan, sekä sisäpyöräilyyn sisäjuoksuradalla Myllypuron
Liikuntamyllyssä.


title: Grindaus

text: Grind tai grindaus on rullalautailutermi, joka viittaa sarjaan rullalautailutemppuja, joissa liikutaan laudalla liukumalla sen trukkien varassa. Yleensä tämä tapahtuu jonkinlaista kaidetta pitkin, mutta periaatteessa liukumispintana voi olla esimerkiksi kävely- tai pyörätien varrella olevan penkin etureuna tai muu sellainen. Katurullalautailussa tyypillinen grind tehdään siten, että potkitaan ensin laudalla vauhtia, hypätään olliella kohteen päälle, suoritetaan itse liuku ja pudottaudutaan lopuksi laudalla takaisin maahan rullaten eteenpäin.


title: Wacław Borowiec

text: Waclaw Borowiec (s. 1982 Krakova, Puola) on puolalainen säveltäjä ja kosketinsoittaja. Hän toimii yhtyeissä Crionics, Abused Majesty ja Anal Stench.


title: Wacław Borowiec

text: Crionics


title: Wacław Borowiec

text: Abused Majesty


title: Koripallon Euroopan-mestaruuskilpailut 1961

text: Vuoden 1961 koripallon EM-kisat järjestettiin Jugoslaviassa 29. huhtikuuta–8. toukokuuta. Kisat järjestettiin 12. kerran. Kisojen mestaruuden voitti Neuvostoliitto.


title: Veli Klami

text: Veli Aulis Klami (30. maaliskuuta 1909, Virolahti – 6. marraskuuta 1982) oli suomalainen arkkitehti. Hän kirjoitti ylioppilaaksi Haminan suomalaisesta yhteiskoulusta 1929 ja valmistui diplomiarkkitehdiksi Teknillisestä korkeakoulusta 1939. Klami aloitti työuransa toimistoarkkitehtina arkkitehti Heimo Kautosen toimistossa 1937–1942 ja oli 1942–1944 Viipurin läänin maanviljelysseuran jälleenrakennustoimikunnan suunnittelutoimiston toimistopäällikkönä. Vuodet 1944–1946 hän oli Maatalousseurojen Keskusliiton asutusvaliokunnan suunnittelutoimiston toimistopäällikkönä ja vuodesta 1946 Arkkitehtitoimisto Anttila & Klamin toimistopäällikkönä. Vuonna 1945 Klami toimi maatalousministeriön asutusasiainosaston viljelmien rakennustarvetta tutkivan toimikunnan sihteerinä ja asutusasiainosaston työtehoneuvottelukunnan ja kotitalousrakentamisen työtehoneuvottelukunnan jäsenenä. Klami oli suojeluskunnan jäsen ja osallistui talvi- ja jatkosotaan, reservin luutnantiksi hän yleni 1941.


title: Veli Klami

text: Veli Klamin suunnittelemia rakennuksia ovat muun muassa


title: Armageddon’s Evolution

text: Armageddon’s Evolution on Crionicsin toinen studioalbumi, joka julkaistiin 25. lokakuuta 2004.


title: Neuthrone

text: Neuthrone on Crionicsin kolmas studioalbumi, joka julkaistiin 16. heinäkuuta 2007.


title: Neuthrone

text: Kappaleesta ”Humanmeat Cargo” kuvattiin musiikkivideo.


title: Vaahteraliigan kausi 2011

text: Kausi 2011 Vaahteraliigassa oli Vaahteraliigan historian 32. kausi. Runkosarja alkoi 20. toukokuuta ja päättyi 8. elokuuta. Loppuottelu pelattiin 20. elokuuta. Loppuottelun voitti Helsinki Wolverines.


title: Vaahteraliigan kausi 2011

text: Edellisen kauden mestarina kauteen lähti kuusi perättäistä mestaruutta voittanut Porvoon Butchers. Oulu Northern Lights palasi liigaan sen otettua edellisen kauden jumboksi jääneeltä Tampere Saintsilta vapaaksi jääneen paikan. Saints ei hakenut liigalisenssiä, vaan pudottautui alemmalle sarjatasolle.


title: Vaahteraliigan kausi 2011

text: Kausi alkaa 20.5. kun Jyväskylässä kohtaavat Jaguaarit ja Turun Trojans. Runkosarjan viimeinen kierros pelataan 5.-8.8.2011 ja kauden 2011 Suomen Mestari on selvillä 20.8. Sonera Stadiumilla pelattavan Vaahteramalja XXXII:n jälkeen.


title: There Is No Greater Love

text: ”There Is No Greater Love” on Isham Jonesin säveltämä ja Marty Symesin sanoittama musiikkikappale vuodelta 1936. Jonesin orkesterin ja laulaja Woody Hermanin nauhoitus julkaistiin ”Life Begins When You’re in Love” -singlen B-puolena, ja se nousi Yhdysvaltojen listalla sijalle 20 huhtikuussa 1936. Kappaleesta tuli myös suosittu jazzstandardi. Ensimmäisen jazzversion nauhoitti Duke Ellington ja kappaleen ovat levyttäneet myös muun muassa Stan Getz, Billie Holiday, Sarah Vaughan ja Miles Davis. Kappaleen nimestä käytetään joskus variaatioita kuten ”There’s No Greater Love” tai ”No Greater Love”.


title: There Is No Greater Love

text: Kappaletta esitetään useimmiten balladina, mutta siitä on tehty myös nopeita versioita. Osa melodiasta on lainattu Pjotr Tšaikovskin pianokonsertto nro 1stä.


title: Maciej Kowalski

text: Maciej Kowalski (s. 1984 Krakova, Puola) on puolalainen rumpali. Hän on toiminut mm. yhtyeissä MasseMord, Crionics, Mgła, Kriegsmaschine, Thy Disease, Anal Stench, Tromsnar, Darzamat, Mournedge ja Goderak.


title: Jouko Paavola

text: Jouko Paavola (27. heinäkuuta 1909 Oulu – 16. joulukuuta 1972) oli suomalainen teatterinjohtaja ja ohjaaja.


title: Jouko Paavola

text:
Paavola työskenteli aluksi Ylioppilasteatterissa, jonka piiristä tulivat 1930-luvulla Suomen ensimmäiset modernistiset kansainvälisesti suuntautuneet ohjaajat, Jorma Nortimo, Matti Aro ja Jouko Paavola.
Ylioppilasteatterin johtajana Paavola säilytti ohjelmistossa kotimaisten historiallisten draamojen linjan, ja ideoi muun muassa joulunajan satunäytelmät lapsille. Synnyinkaupunkinsa Oulun kaupunginteatterin johtajaksi Paavola siirtyi vuosiksi 1941–1944.


title: Jouko Paavola

text: Vuonna 1949 Paavola valittiin Glory Leppäsen jälkeen Tampereen Teatterin johtajaksi. Hänen johdollaan teatteri tuotti useita menestysnäytelmiä. Paavola oli hyvä William Shakespearen tuntija, ja hän valitsi teatterin ohjelmistoon tämän suuria klassikkonäytelmiä. Suuren menestyksen saavutti muun muassa Kuinka äkäpussi kesytetään, mutta sitäkin suurempi teatteritapahtuma oli Paavolan ohjaama Kuningas Lear. Paavola onnistui luomaan Learin henkilöhahmon luonteen kuvaukseen syvyyttä saavuttaen kuitenkin samalla taitavasti yleisinhimillisen tragedian vaikutuksen. Kalle Kirjavaisen hieno suoritus kuningas Learinä jäi Tampereen teatterihistoriaan.


title: Jouko Paavola

text: Tampereen kauden jälkeen Paavola valittiin Turun kaupunginteatterin johtoon Jorma Nortimon seuraajaksi vuosiksi 1955–1963. Teatterikoulun rehtoriksi Paavola valittiin koulun pitkäaikaisen rehtorin, teatterineuvos Wilho Ilmarin jälkeen viisivuotiskaudelle 1963–1968. Paavolan jälkeen rehtoriksi tuli Kalle Holmberg.


title: Jouko Paavola

text: Paavola ohjasi myös televisiolle Shakespearen näytelmän Kesäyön unelma (1962).


title: Sceptic

text:
Sceptic on puolalainen teknisen death metalin yhtye, joka on perustettu vuonna 1994.
Studioalbumit


title: Sceptic

text: Demot


title: A122

text: A122 eli Viipurin maantie () on Pietarista kohti Viipuriia johtava maantieväylä Venäjällä.


title: A122

text: Viipurin maantie alkaa Pietarin pohjoiosassa Viipurin piirin Ozerkista, jossa se erkanee Prospekt Engelsasta kohti pohjoisluodetta. Parkalan läpi kuljettuaan se risteää Pietarin kehätien kanssa, siirtyy Pietarista Leningradin alueen puolelle ja kulkee Sierattalan (Sertolovo) läpi länteen. Leningradin alueen Viipurin piirin puolelle saavuttua on ensimmäinen liittymä Viipuriin ja Suomeen johtavan M10-valtatien (E18, "Skandinavia") kanssa. Tämän jälkeen Viipurin maantie ja M10:n kulkevat rinnan noin 10 km:n matkan. Mainilan (entinen valtakunnanraja) ja Simaginon (Joutselkä) kautta, ja yhtyvät sitten toisiinsa Lintulan (Ogonki) kohdalla. Heti tämän liittymän jälkeen A122 kuitenkin erkanee taas valtatieltä pohjoiseen. Tie kulkee Kivennavan (Pervomaiskoje) läpi ja jatkaa vähäliikenteisenä maaseututienä Kyyrölän (Krasnoselskoje) ja Muolaankylän (Gribnoje) kautta, kunnes lopulta taas liittyy päätiehen Kähärin Tolokonnikovossa noin 12 km ennen Viipuria.


title: A122

text: Raskaat ajoneuvot eivät saa ajaa ulos Pietarista Suomenlahden rantaa aluksi seuraavaa M10-tietä pitkin, vaan poistuvat pohjoisempaa A122-tietä pitkin, kunnes se liittyy M10:een.


title: Paholaismusiikkia

text: Paholaismusiikkia on rap-yhtye Vapaapudotuksen vuonna 2000 julkaisema EP.


title: Romu-Nisse ja hänen ystävänsä

text: Romu-Nisse ja hänen ystävänsä () on ruotsalainen nukkeanimaatio. Sarjan ovat luoneet Jan Lööf ja Lars-Åke Kylén. Tarina perustuu samannimiseen kirjaan.


title: Romu-Nisse ja hänen ystävänsä

text: Romu-Nisse ja hänen poikansa Kalle pitävät romuttamoa keskellä pientä kaupunkia. Tämä ei ole kaupungininsinööri Tuure Koivulan mieleen, joka uhkaa hankkia romuttamolle häädön. Tuurella on kuitenkin muitakin huolia. Hän on kovin kiinnostunut yleisnero Iisakki Jöröläisen kirjasta, joka on täynnä nerokkaita piirustuksia ja laskelmia. Niiden avulla Tuure voisi kohentaa omaa uraansa. Iisakki ei kuitenkaan halua luopua kirjastaan. Sarjan aikana seurataan Iisakin pakomatkaa, joka vie hänet mitä eriskummallisimpiin paikkoihin aina avaruuteen asti. Lopulta Tuure luopuu kirjan tavoittelusta.


title: Romu-Nisse ja hänen ystävänsä

text: Suomessa sarja esitettiin ensimmäisen kerran vuonna 1986, jonka jälkeen sarja uusittiin 1994.


title: Romu-Nisse ja hänen ystävänsä

text: Suomenkielisestä käännöksestä ja ohjauksesta vastasi Marsa Laine.


title: Romu-Nisse ja hänen ystävänsä

text: Sarja oli aikoinaan niin suosittu, että suomenkielessä ja myös ruotsin kielessä termillä "Romu-Nisse" viitattiin jonkin aikaa romua keräävään henkilöön.


title: Romu-Nisse ja hänen ystävänsä

text: Romu-Nisse on myös joskus käännetty ""Romu-Roope"ksi".


title: Romu-Nisse ja hänen ystävänsä

text: Sarjan jaksot on julkaistu Ruotsissa kolmella DVD:llä. Suomessa jaksoja ei ole toistaiseksi julkaistu.


title: Töyhtöviheltäjä

text: Töyhtöviheltäjä ("Falcunculus frontatus") on Australiassa tavattava töyhtöviheltäjiin kuuluva varpuslintu.


title: Töyhtöviheltäjä

text: Töyhtöviheltäjien suvun lajien lukumäärästä on epäselvyyttä. BirdLife Suomen luokituksessa sukuun kuuluvat työhtöviheltäjän lisäksi Australian pohjoisosissa elävä pikkutöyhtöviheltäjä ("Falcunculus whitei") ja länsiosassa elävä lännentöyhtöviheltäjä ("Falcunculus leucogaster"). Toisinaan niiden katsotaan kuitenkin olevan töyhtöviheltäjän alalajeja.


title: Töyhtöviheltäjä

text: Töyhtöviheltäjä on kooltaan15–19 cm. Selästään koiras on väriltään oliivinvihreä ja siivet ovat harmaat. Pään töyhtö on musta ja pää on musta- ja valkoraitainen. Nokka on suurikokoinen ja tukeva. Koiraan kurkku on musta ja vatsa kirkkaan keltainen. Naaras muistuttaa koirasta, mutta töyhtö on pienempi ja kurkku on mustan sijasta oliivinvihreä. Töyhtöviheltäjä on pikku- ja lännentöyhtöviheltäjiä kookkaampi ja lännentöyhtöviheltäjällä vatsa on valkoinen ja vain alaperä keltainen.


title: Töyhtöviheltäjä

text: Töyhtöviheltäjää tavataan Australian koillisrannikolta Queenslandin osavaltion eteläosista Victoriaan ja Etelä-Australiaan. Linnun elinympäristöä ovat eukalyptusmetsät, erityisesti jokivarsilla, sademetsät ja toisinaan myös puistot sekä puutarhat. Yleisin laji on punaeukalyptusta ("Eucalyptus camaldulensis") kasvavissa metsissä.


title: Töyhtöviheltäjä

text: Töyhtöviheltäjän pääasiallinen ravinto ovat hyönteiset, mutta se voi syödä myös marjoja ja hedelmiä. Ravintonsa se etsii yksin tai pieninä ryhminä ja voi liittyä sekaparviin. Ravintonsa se etsii puista ja se repii puiden kuorta nokallaan etsiessään hyönteisiä kuoren alta.


title: Töyhtöviheltäjä

text: Töyhtöviheltäjän pesimäkausi kestää elokuulta joulukuulle ja kaudessa voi olla kaksi pesintää. Puussa sijaitseva pesä on kuppimainen ja rakennetaan kasvikuiduista, heinistä, puunkuoren paloista, jäkälistä ja hämähäkinseitistä. Vain naaras rakentaa pesän. Naaras munii kahdesta kolmeen munaa, joita haudotaan noin kolmen viikon ajan. Munia hautovat sekä koiras että naaras.


title: Thornin rauha

text: Thornin rauha voi viitata kahteen eri rauhaan:


title: Kun te nukutte

text: Kun te nukutte on rap-yhtye Vapaapudotuksen toinen EP. Se julkaistiin vuonna 2001. EP:n on tuottanut konaisuudessaan Vapaapudotuksen toinen osapuoli Myyrä.


title: Alois Suurna

text: Alois "Alo" Suurna (vuoteen 1936 Albert Schultz, 9. toukokuuta 1913 Jurjev, Liivinmaan kuvernementti, Venäjän keisarikunta – 8. joulukuuta 2008 Köping, Ruotsi) oli virolainen koripalloilija ja koripallovalmentaja.


title: Alois Suurna

text: Suurna voitti Tartu NMKÜ:n joukkueessa Viron mestaruuden vuosina 1936 ja 1937. Vuoden 1938 lopulla hän siirtyi opiskelemaan Suomeen. Hän toimi Suomen koripallomaajoukkueen valmentajana vuoden 1939 EM-kilpailuissa ja myös pelasi FIBA:n erikoisluvalla kolmessa EM-kisojen ottelussa, muun muassa kotimaataan Viroa vastaan ottelussa, jonka Viro voitti pistein 91–1 ja jossa Suurna teki vapaaheitosta Suomen ainoan pisteen.


title: Alois Suurna

text: "Alo" Suurnan mukaan nimettiin koripallojoukkue Suurnan Pojat, joka voitti SM-pronssia vuonna 1941. Suurna itse muutti Ruotsiin ja työskenteli Eskilstunassa Boforsin tehtailla.


title: Trek-Segafredo

text: Trek-Segafredo (UCI-koodi TFS) on alun perin luxemburgilainen, sittemmin yhdysvaltalaistunut ammattipyöräilytalli, joka kilpailee kansainvälisissä maantiepyöräilykisoissa. Tallin perustivat vuonna 2011 Andy ja Fränk Schleck nimellä Team Leopard-Trek. Kaudelle 2012 joukkue yhdistyi yhdysvaltalaisen Team RadioShackin kanssa. Talli oli 2012 nimeltään RadioShack-Nissan-Trek, tosin UCI käytti joukkueesta virallisesti nimeä RadioShack-Nissan ja 2013 RadioShack-Leopard-Trek. Tallissa ovat kilpailleet Schleckien lisäksi muun muassa Fabian Cancellara, Christopher Horner, Andreas Klöden, Tiago Machado, Jens Voigt ja Haimar Zubeldia.


title: Trek-Segafredo

text: Tallin pyöräilijä Wouter Weylandt kuoli vuonna 2011 Italian ympäriajossa kaaduttuaan kolmannella etapilla. Häntä yritettiin elvyttää, mutta mitään ei ollut enää tehtävissä. Seuraavana päivänä talli päätti jättää ympäriajon kesken.


title: Trek-Segafredo

text: Tallin nimi muuttui vuoden 2016 alussa, kun italialainen kahviyhtiö Segafredo ryhtyi sen sponsoriksi.


title: Teidän kaupunkiin

text: Teidän kaupunkiin on rap-yhtye Vapaapudotuksen ensimmäinen kokopitkä albumi. Sen julkaisi Salaseura Productions vuonna 2002.


title: Keltalepinkäisvireo

text: Keltalepinkäisvireo ("Vireolanius leucotis") on eteläamerikkalainen varpuslintu. Sen esiintymisalue käsittää mantereen pohjois- ja luoteisosan Kolumbiasta Ecuadoriin, Peruun, Boliviaan, Brasilian etelässä Mato Grossoon saakka, sekä Guyanan, Surinamen, ja Ranskan Guayanan. Lajista tunnetaan neljä alalajia. William John Swainson kuvaili lajin holotyypin Ranskan Guyanasta vuonna 1837.


title: Virgin Snatch

text: Virgin Snatch on puolalainen thrash metal -yhtye, joka on perustettu vuonna 2001.


title: Gustavo Bolivar

text: Gustavo Bolivar (s. 22. heinäkuuta 1966) on kolumbialainen kirjailija, käsikirjoittaja ja toimittaja.


title: Gustavo Bolivar

text: Hänet tunnetaan parhaiten vuonna 2006 valmistuneesta Best-seller-kirjastaan "Paratiisin porteilla". Tarinan pohjalta on tehty saman niminen televisiosarja.


title: Meksikonlepinkäisvireo

text: Meksikonlepinkäisvireo ("Vireolanius melitophrys") on amerikkalainen varpuslintu. Sen esiintymisalue käsittää Meksikon keski-, itä- ja eteläosat sekä Guatemalan eteläosan. Lajista tunnetaan kolme alalajia. Charles Lucien Bonaparte kuvaili lajin holotyypin Veracruzin Jicosta vuonna 1851.


title: Kokeile uudestaan

text: Kokeile uudestaan on rap-yhtye Vapaapudotuksen vuonna 2003 julkaisema EP. EP:n julkaisi Monsp Records eli se on Vapaapudotuksen ensimmäinen kunnollisen levy-yhtiön julkaisema julkaisu.


title: Łukasz Zieliński

text: Łukasz Zieliński (s. 1976 Krakova, Puola) on puolalainen laulaja-lauluntekijä, joka toimii puolalaisen thrash metal -yhtye Virgin Snatchin keulahahmona. Hän toimii myös puolalaisen death metal -yhtye Anal Stenchin vokalistina.


title: Łukasz Zieliński

text: Virgin Snatch


title: Łukasz Zieliński

text: Anal Stench


title: Untsukul

text: Untsukul (, avaariksi Унсоколо, "Unsokolo") on kylä, maalaiskunta ja Untsukulin piirin hallinnollinen keskus Dagestanissa Venäjällä. Se sijaitsee Avarskoje Koisu -joen varrella 186 kilometriä tasavallan pääkaupungista Mahatškalasta lounaaseen. Asukkaita on 5 500 henkeä (vuonna 2002).


title: Untsukul

text: Untsukul on kuuluisa puusta valmistetuista ja metallilla koristelluista käsityöesineistään. Nykyään niitä tehdään erityisessä taidekäsityöverstaassa. Muita nähtävyyksiä ovat lähistöllä sijaitsevat erikoiset kalkkikivimuodostumat. Kylässä toimii lasten taidekoulu, kulttuurikeskus, kansanteatteri sekä paikkakunnalla syntyneelle bolševikkijohtajalle Mahatš Dahadajeville omistettu museo. Majoituspalveluja tarjoaa "Orlinaja gora" -niminen lomakeskus.


title: Someron vaakuna

text: Someron vaakuna on Someron kaupungin tunnus. Vaakunan aihe viittaa seudun ensimmäisten viljelysten aikaan, jolloin pellot saatiin kaskenpoltolla.


title: Someron vaakuna

text: Vaakunan selitys kuuluu ”hopeisessa kentässä musta havupuun kanto, josta punaiset, kultasydämiset liekit nousevat ylös ja sivuille.” Vaakunan on suunnitellut Ahti Hammar, ja Someron kunnanvaltuusto hyväksyi sen kokouksessaan 28. maaliskuuta 1950. Sisäasiainministeriö vahvisti vaakunan käyttöön 30. toukokuuta samana vuonna.


title: Sinilakkivireo

text: Sinilakkivireo ("Vireolanius eximius") on eteläamerikkalainen varpuslintu. Sen esiintymisalue käsittää mantereen luoteisosan eli Kolumbian ja Venezuelan pohjois- ja luoteisosia, sekä Panaman itäosan. Lajista tunnetaan kaksi alalajia. Spencer Fullerton Baird kuvaili lajin holotyypin Kolumbiasta vuonna 1866.


title: Jakub Chmura

text: Jakub Chmura (s. 12. syyskuuta 1984 Ostrowiec Świętokrzyski, Puola) on puolalainen rumpali. Hän on toiminut mm. yhtyeissä Sceptic, Anal Stench, Thy Disease, Never, Devilish Impressions ja Cerebrum.


title: Jakub Chmura

text: Thy Disease


title: Jakub Chmura

text: Anal Stench


title: Jakub Chmura

text: Never


title: Jakub Chmura

text: Sceptic


title: Jakub Chmura

text: Headless


title: Jakub Chmura

text: Redemptor


title: Léo Lacroix

text: Léo Lacroix (s. 26. marraskuuta 1937 Bois d'Amont) on ranskalainen entinen alppihiihtäjä ja olympiamitalisti. Hän edusti seuratasolla SC des Douanenia ja CR Savoieta.


title: Léo Lacroix

text: Lacroix osallistui Innsbruckin olympialaisiin 1964, joissa hän sai hopeaa syöksylaskussa ja oli yhdestoista suurpujottelussa. Hän voitti mitaleita myös Portillon MM-kisoissa 1966, joissa hän oli hopealla sekä syöksylaskussa että alppiyhdistetyssä. Lacroix oli saman kauden maailmancupin kokonaiskilpailussa neljäs. Hän kilpaili vielä Grenoblen olympialaisissa 1968, joissa hän vannoi urheilijoiden valan ja sijoittui syöksylaskussa kahdenneksikymmenenneksi.


title: Blind Existence

text: Blind Existence on puolalaisen teknisen death metal -yhtyeen Scepticin ensimmäinen studioalbumi, joka on julkaistu vuonna 1999.


title: S.U.C.K.

text: S.U.C.K. on puolalaisen thrash metal -yhtye Virgin Snatchin ensimmäinen studioalbumi, joka julkaistiin 6. joulukuuta 2003.


title: Oleh Protasov

text: Oleh Protasov (, s. 4. helmikuuta 1964) on ukrainalainen jalkapallovalmentaja ja entinen hyökkääjä.


title: Oleh Protasov

text: Protasov aloitti uransa FK Dnipro Dnipropetrovskin juniorina vain 8-vuotiaana. Hän kävi läpi seuran juniorimyllyn ja nousi 1981 seuran edustusmiehistöön. Hän edusti seuraa sen menestyksekkäinä vuosina ja voitti Neuvostoliiton mestaruuden 1983 ja Neuvostoliiton Federaatio-cupin 1986.


title: Oleh Protasov

text: Kauden 1987 jälkeen Protasov siirtyi mahtiseura FK Dynamo Kiovaan, jossa pelasi kolme kautta. Hän voitti 1990 uransa toisen Neuvostoliiton mestaruuden. Neuvostoliiton romahtamisen myötä Protasov siirtyi 1990 pelaamaan Kreikkaan, jossa edusti ensin Olympiakosta. Protasov sopeutui hyvin Kreikan liigaan ja hän paukutti Olympiakosissa neljän vuoden aikana 48 maalia ja voitti kaudella 1991–1992 Kreikan cupin.


title: Oleh Protasov

text: Kesällä 1994 Protasov jätti Olympiakosin ja siirtyi japanilaisen Gamba Osakan paitaan. Hän palasi Eurooppaan kauden 1995 jälkeen ja pelasi pienemmissä kreikkalaisseuroissa, kunnes lopetti uransa vuonna 2000.


title: Oleh Protasov

text: Maajoukkuetasolla Protasov oli Neuvostoliiton kantavia voimia 1980-luvulla. Hän pelasi maajoukkueessa 68 ottelua ja teki niissä 29 maalia. Hän on kaikkien aikojen toiseksi paras neuvostomaalintekijä 42 osumaa viimeistelleen Oleh Bloh’inin jälkeen. Hän edusti Neuvostoliittoa MM-kisoissa 1982 ja 1986 sekä EM-kisoissa 1988.


title: Oleh Protasov

text:
Pelaajauransa aikana Protasov voitti Neuvostoliiton liigan maalikuninkuuden kolmesti ja vuonna 1987 hänet valittiin vuoden pelaajaksi.
Valmennusuransa Protasov aloitti Kreikassa, kun hänet nostettiin helmikuussa 2003 Olympiakosin päävalmentajaksi. Hän johdatti seuran kauden päätteeksi Kreikan mestariksi ja jatkoi tehtävässään kunnes sai potkut maaliskuussa 2004.


title: Oleh Protasov

text: Heinäkuussa 2005 Protasovista tuli romanialaisen FC Steaua Bukarestin päävalmentaja. Hän luotsasi seuraa menestyksekkäästi UEFA Cupissa kunnes jätti joukkueen yllättäen joulukuussa 2005. Pian lähtönsä jälkeen Protasov palasi kasvattajaseuraansa FK Dnipro Dnipropetrovskiin päävalmentajaksi. Protasovin johdolla Dnipro nousi Ukrainan liigan kärkikahinoihin ja sijoittui parhaimmillaan neljänneksi kausilla 2006/07 ja 2007/08. Elokuussa 2008 seura erotti Protasovin Dnipron pudottua UEFA Cupissa sveitsiläiselle AC Bellinzonalle.


title: Oleh Protasov

text: Lokakuussa 2008 Protasov jatkoi valmennusuraansa venäläisseura FK Kuban Krasnodarissa. Hänen johdollaan seura varmisti nousun Venäjän liigaan. Talousvaikeuksien vuoksi Kuban kuitenkin purki Protasovin sopimuksen jo marraskuussa.


title: Oleh Protasov

text: Kesällä 2009 Protasov palasi valmentajaksi Kreikkaan siirtyen Iraklisin päävalmentajaksi. Kausi alkoi kuitenkin Iraklisilta kehnosti ja putoaminen Kreikan cupista maksoi ukrainalaisvalmentajalle työpaikan lokakuussa 2009.


title: Oleh Protasov

text: Joulukuussa 2009 Protasov allekirjoitti sopimuksen venäläisseura FK Rostovin kanssa. Debyyttikausi toi Protasoville ja Rostoville liigassa yhdeksännen sijan. Protasov jätti joukkueen toukokuussa 2011.


title: Oleh Protasov

text: Marraskuussa 2011 Protasovista tuli kazakstanilaisen FK Astanan päävalmentaja. Hän sai potkut seurasta huhtikuussa 2012.


title: Oleh Protasov

text: Heinäkuussa 2012 Protasov siirtyi FK Dinamo Minskin päävalmentajaksi. Protasov luotsasi seuran kauden 2012 päätteeksi liigassa kolmanneksi ja Valko-Venäjän cupin finaaliin. Hän erosi tehtävästään kesäkuussa 2013.


title: Oleh Protasov

text: Lokakuussa 2013 Protasovista tuli romanialaisen FC Astra Giurgiun päävalmentaja. Pesti päättyi heikkojen tulosten vuoksi potkuihin jo maaliskuussa 2015.


title: Oleh Protasov

text: Syyskuussa 2015 Protasov teki kolmivuotisen sopimuksen kreikkalaisseura Aris FC:n kanssa, mutta joukkue joutui talousvaikeuksien vuoksi lakkauttamaan ammattilaistoiminnan eikä Protasov koskaan aloittanut tehtävässään.


title: Art of Lying

text: Art of Lying on puolalaisen thrash metal -yhtye Virgin Snatchin toinen studioalbumi, joka julkaistiin 15. heinäkuuta 2005.


title: Art of Lying

text: Kaikki kappaleet sanoittanut Zielony.


title: In the Name of Blood

text: In the Name of Blood on puolalaisen thrash metal -yhtye Virgin Snatchin kolmas studioalbumi, joka julkaistiin 20. marraskuuta 2006.


title: Act of Grace

text: Act of Grace on puolalaisen thrash metal -yhtye Virgin Snatchin neljäs studioalbumi, joka julkaistiin 24. marraskuuta 2008.


title: Jacek Sławeński

text: Jacek Sławeński (s. 22. lokakuuta 1976 Krakova, Puola) on puolalainen rumpali, joka tunnetaan parhaiten yhtyeen Virgin Snatch jäsenenä.


title: Jacek Sławeński

text: Virgin Snatch


title: Piotr Wącisz

text: Piotr Wącisz (s. 1. toukokuuta 1971, Stalowa Wola, Puola) on puolalainen basisti, joka toimii yhtyeissä Corruption ja Virgin Snatch.


title: Piotr Wącisz

text: Corruption


title: Piotr Wącisz

text: Night Gallery


title: Piotr Wącisz

text: Virgin Snatch


title: Humppilan vaakuna

text: Humppilan vaakuna on Humppilan kunnan tunnus. Vaakunan aihe viittaa vanhojen aikojen kartanoihin ja niiden torppareihin.


title: Humppilan vaakuna

text: Vaakunan selitys kuuluu ”kultakentässä tyvestä nousevasta katoksesta riippuva ruokakello; kaikki mustaa.” Vaakunan alkuperäinen aihe on Risto Sulosen käsialaa, jota mukaellen Olof Eriksson on suunnitellut lopullisen vaakunan. Humppilan kunnanvaltuusto hyväksyi vaakunan kokouksessaan 1. kesäkuuta 1957, ja Sisäasiainministeriö vahvisti vaakunan käyttöön 25. syyskuuta samana vuonna.


title: Paracelsus Baselissa

text: Paracelsus Baselissa on Mika Waltarin kirjoittama näytelmä vuodelta 1943. Se kertoo lääkäristä ja luonnonparantajasta Paracelsuksesta, joka asui Baselissa 1526–1527 ja piti luentoja lääketieteestä. Paracelsus puolusti tieteen vapautta ja riippumattomuutta kirkosta, empiiristä tutkimusta sekä kansankieltä tieteen kielenä, mutta hän joutui vaikeuksiin ympäristönsä kanssa. Näytelmän henkilöt ovat suurimmaksi osaksi historiallisia, ja myös monet sen tapahtumat perustuvat tutkittuun historiaan.


title: Paracelsus Baselissa

text: Näytelmän teema on idealistin ja edelläkävijän kohtalo itsekkäiden vallanpitäjien ja sokean kansanjoukon käsissä. Se käsittelee myös keskieurooppalaisen humanismin olemusta ja kestävyyttä historiallisessa murroskohdassa. Näytelmän aiheella on selvä yhteys sen kirjoitusaikaan, fasismin nousuun ja toiseen maailmansotaan.


title: Paracelsus Baselissa

text: Waltari valmisteli näytelmää poikkeuksellisen huolellisesti, ja hän tavoitteli sillä kansainvälistä menestystä. Näytelmän oli tarkoitus valmistua Paracelsuksen 400-vuotismuistojuhlaan 1941, mutta se viivästyi sodan syttymisen vuoksi ja sai ensi-iltansa vasta maaliskuussa 1943 Suomen Kansallisteatterissa. Näytelmää on pidetty kunnianhimoisena ja henkilökuvaukseltaan yhtenä parhaimpana Waltarin vakavista draamoista. Se on kiinnostava myös Waltarin historiallisten romaanien, etenkin "Mikael Karvajalan" edeltäjänä.


title: Paracelsus Baselissa

text: Waltarin kiinnostus Paracelsukseen juontui jo 1920-luvulta, jolloin hän oli käynyt keskusteluja sielun kuolemattomuudesta ja paranormaaleista ilmiöistä Uuno Kailaan kanssa. Waltari valmisteli näytelmää poikkeuksellisen kauan, viisi vuotta, keräsi aineistoa ja matkusti paikkoihin, joissa Paracelsus oli vaikuttanut. Hän esimerkiksi matkusti syksyllä 1938 Saksaan ja Sveitsiin ja kävi muun muassa Baselissa, missä Paracelsus oli luennoinut ja toiminut kaupunginlääkärinä, ja hänen syntymäpaikassaan Einsiedelnissä.


title: Paracelsus Baselissa

text: Waltarin oli tarkoitus kirjoittaa suuri aatedraama, joka voisi menestyä myös kansainvälisesti, ja hänen tähtäimessään oli Paracelsuksen kuoleman 400-vuotismuistojuhla Baselissa 1941. Sodan syttyminen kuitenkin viivästytti näytelmän kirjoittamista, ja se sai ensi-iltansa vasta maaliskuussa 1943. WSOY julkaisi näytelmän omana kirjanaan 1943 ja kokoelmateoksessa Mika Waltarin näytelmät vuonna 1999.


title: Paracelsus Baselissa

text: Näytelmän päähenkilö on Paracelsus, oikealta nimeltään Theophrastus von Hohenheim (1493–1541), tunnettu lääkäri ja luonnonparantaja, jota syytettiin myös mustasta magiasta. Hän vietti vuodet 1526–1527 Baselissa ja luennoi yliopistossa modernista lääketieteestä. Näytelmässä Paracelsus kuvataan miehenä, joka puolustaa tieteen vapautta ja riippumattomuutta kirkosta, empiiristä tutkimusta sekä kansankielen käyttöä latinan asemesta. Hän on väsymätön tutkija, joka saattaa koko silloisen tieteen ja kirkon maailman kuohuksiin. Paracelsuksen parannusmenetelmät eivät perustu koululääketieteeseen vaan kansan tietoon, ja hän on kokeillut yrttejä ja menetelmiä itseensä varmistaakseen niiden tehon. Panu Rajalan mukaan hänen metodinsa muistuttavat nykyaikaisia, vaihtoehtoisia hoitomuotoja. Hänessä on sekä huijarin että neron ominaisuuksia. Dorothea määrittelee hänet näytelmässä noidaksi ja kerettiläiseksi ja väittää hänen seurustelevan demonien kanssa.


title: Paracelsus Baselissa

text: Paracelsuksen hahmossa on aggressiivisuutta ja hurjuutta, mutta hänen persoonallisuudessaan ovat läsnä kaikki inhimilliset tunteet: hyvyys ja pahuus, lempeys ja kiivaus, rohkeus ja epäröinti. Hän on raju taistelija, joka ei välitä vastuksista ja kykenee puolustamaan itseään, ja hänessä on myös elämännautiskelijan ja naistenmiehen ominaisuuksia. Lopuksi Paracelsus joutuu kuitenkin pettymään intohimoisessa rakkaudessaan Dorotheaa kohtaan, mikä on hänelle paljon pahempi isku kuin yhteisön vihamielisyys.


title: Paracelsus Baselissa

text: Dorothea Offenburger on näytelmän ainoa ei-historiallinen henkilö. Hän pitää Paracelsusta noitana ja haluaa vietellä Paracelsuksen, jotta pysyisi hänen rohtojensa avulla ikuisesti nuorena. Toisaalta myös Paracelsus, joka vihaa naisia, pitää punatukkaista Dorotheaa noitana ja vaarallisena viettelijänä. Dorothean rakkaus Paracelsusta kohtaan on kuitenkin petosta. Kun Dorothea ymmärtää, että Paracelsus ei olekaan noita, hän hylkää Paracelsuksen ja näin yllyttää häntä tekemään yhä harkitsemattomampia, hurjia tekoja ja jouduttaa hänen tuhoaan.


title: Paracelsus Baselissa

text: Näytelmä jättää suhteen noituuteen avoimeksi. Paracelsus kiistää olevansa itse noita mutta on ainakin uskovinaan Dorothean noituuteen. Dorotheassa on selviä noidan tuntomerkkejä, kuten tunnoton kohta kyljessä ja kyky kellua veden pinnalla, mutta toisaalta hän on vain tavallinen kurtisaani, joka haaveilee ikuisesta nuoruudesta. Tässä hän muistuttaa Waltarille tyypillistä, petollista naisellisuutta. Näytelmän lopussa Dorothea kiistää noituutensa ja sanoo vain koetelleensa Paracelsuksen herkkäuskoisuutta.


title: Paracelsus Baselissa

text:
Paracelsuksen oppilas ja luotettu on Oporinus. Loppujen lopuksi hän haluaa kuitenkin vain tehdä rahaa. Häntä kiinnostaa alkemia eli kullan valmistus, eikä hän ymmärrä Paracelsuksen ajamaa köyhyyden ja yksinkertaisuuden aatetta. Oporinus pelastaa kyllä opettajansa vainoojien kynsistä, mutta vain siksi, että hän ei ole vielä onnistunut saamaan selville kaikkia Paracelsuksen salaisuuksia. Hän haluaa ottaa Paracelsuksen elämäntyön käyttöönsä ja saada siitä kaiken hyödyn irti.
Erasmuksen hahmossa Waltari on rohkeasti rikkonut kuvan, joka tästä kuuluisasta oppineesta yleensä annetaan. Hän esittää Erasmuksen opportunistina, joka kammoaa muutosta, koska se järkyttäisi turvallisuutta, ennen kaikkea hänen henkilökohtaista turvallisuuttaan. Rajala kuvaa Erasmusta vanhaksi turhamaiseksi humanistiksi, joka on huolehtinut hyvin taloudellisesta asemastaan. Erasmus kieltää olevansa Lutherin oppi-isä ja kauhistelee talonpoikien kapinaa, sotaa ja teurastusta.
Nuori Fugger edustaa varakasta kauppiassukua, jolla on monopoli guajakpuun uutteeseen. Sitä käytetään lääkkeenä ”ranskantautiin” eli syfilikseen, vaikka siitä ei todellisuudessa ole tautiin mitään apua. Paracelsus on kuitenkin keksinyt halvemman ja tehokkaamman parannusmenetelmän elohopean avulla, mikä sotii Fuggerien etuja vastaan. Fugger ehdottaa kompromissina, että Paracelsus voisi suositella guajakia oman lääkkeensä rinnalla, mutta Paracelsus ei suostu.


title: Paracelsus Baselissa

text: Näytelmän tapahtumat sijoittuvat Baseliin vuonna 1527. Näytelmä alkaa Erasmus Rotterdamilaisen ja nuoren Fuggerin keskustelulla, mistä käy ilmi Euroopan silloinen tilanne, uskonpuhdistus ja talonpoikaissota. He keskustelevat myös Paracelsuksesta, josta liikkuu villejä huhuja: toiset pitävät häntä ihmeparantajana, toiset puoskarina. Hän on parantanut kirjankustantaja Frobeniuksen jalan, jonka koululääketieteen edustajat olivat jo tuominneet leikattavaksi. Paracelsus saapuu paikalle hurjistuneena, miekka kädessään, sillä hän on juuri paennut ahdistajiaan.


title: Paracelsus Baselissa

text: Toisessa näytöksessä Paracelsus tekee ihmeparannuksen, kun hän saa köyhän leskivaimon ramman pojan kävelemään, eikä hän ota siitä edes palkkiota. Hänen toimintansa herättää pahennusta muissa lääkäreissä ja apteekkareissa, koska se uhkaa heidän taloudellisia etujaan. Fugger ehdottaa, että Paracelus nimitettäisiin kaupunginlääkäriksi ja hän saisi luennoida yliopistossa, jolloin hän asettuisi paikoilleen ja häntä olisi helpompi valvoa. Ilmenee kuitenkin, että Paracelsus ei ole niin hallittavissa. Uudessa virassa hän ensi töikseen haluaa lakkauttaa apteekkarin tuottoisat privilegiot. Hän pitää luentoja kansankielellä eli saksaksi eikä latinaksi, minkä vuoksi Erasmus kääntää hänelle selkänsä.


title: Paracelsus Baselissa

text: Kolmannessa näytöksessä juhannusyönä Baselin torilla ovat pakanalliset henget päässeet valloilleen. Oporinus kertoo, että hän on yrittänyt varastaa Paracelsuksen taikavoiman, mutta manalan vartijat ovat pysäyttäneet hänet. Paracelsuksen tiedetään tapailevan Dorotheaa ja häntä paheksutaan yhä enemmän. Paracelsus saapuu paikalle oppilaidensa riemusaatossa, pitää hurjan ylistyspuheen rakkaudelle ja aistivoimalle ja heittää lopuksi Avicennan lääketieteen oppikirjan tuleen.


title: Paracelsus Baselissa

text: Näytelmän käännekohta on neljännessä näytöksessä, Paracelsuksen ja Dorothean kahdenkeskisessä kohtauksessa. Kun Paracelsus kieltää yhteytensä noituuteen, Dorothea menettää mielenkiintonsa häntä kohtaan ja hylkää hänet. Lopulta Paracelsusta uhataan joka puolelta. Fuggerin kauppahuone ja apteekkari eivät voi hyväksyä taloudellisia menetyksiä, ja myös Erasmus juonittelee häntä vastaan. Sekä opiskelijat että tietämätön kansa usutetaan huijarin ja noitatohtorin kimppuun, ja pian Paracelsusta vaaditaan kerettiläisenä roviolle. Viidennessä, viimeisessä näytöksessä Paracelsus joutuu pakenemaan, ja näytelmän lopussa hän ratsastaa pois kaupungista Oporinus jäljessään. Näytelmä päättyy seuraaviin sanoihin:


title: Paracelsus Baselissa

text: Panu Rajalan mukaan näytelmän teema on idealistin ja edelläkävijän kohtalo itsekkäiden vallanpitäjien ja sokean kansanjoukon käsissä. Waltarin näkemys on skeptinen: idealistin jäljessä tulevat paitsi vastustajat, myös hyödyn tavoittelijat. Se liittää "Paracelsuksen" Waltarin toiseen historialliseen aatedraamaan, "Akhnatoniin".


title: Paracelsus Baselissa

text: Rafael Koskimiehen mukaan näytelmässä käsitellään keskieurooppalaisen humanismin olemusta ja kestävyyttä historiallisessa murroskohdassa, jossa on yhteyksiä näytelmän kirjoitusajan historiallisiin ja poliittisiin tapahtumiin. Rinnastus tulee esiin esimerkiksi Erasmuksen repliikissä: ”Voi Saksa, Saksa, miksi aina teet pakolaisiksi parhaat poikasi?” Rajala näkee Erasmuksen kuvauksessa viittauksen siihen, miten eurooppalainen humanismi suhtautui Hitleriin ja Saksan hyökkäyssotaan 1940-luvun alussa. Waltaria kiinnosti aikakausien vastaavuus ja murros, mutta myös kehityksen mahdollisuus.


title: Paracelsus Baselissa

text: "Paracelsus Baselissa" aukaisi uraa Waltarin laajoille historiallisille romaaneille, etenkin "Mikael Karvajalalle", jossa Paracelsus myös esiintyy. Rajalan mukaan näytelmä on ”askelmerkki kohti syventymistä ja taiteellista puhdistautumista.” Sekä Erasmus että Fuggerin kauppiassuku esiintyvät Waltarin myöhemmissä romaaneissa, "Mikael Karvajalassa" ja "Nuoressa Johanneksessa". Näytelmässä mainitaan myös Baselin kirkkoaitaan maalattu kuolemantanssi, jonka luota "Nuoren Johanneksen" tarina alkaa.


title: Paracelsus Baselissa

text: Rajala pitää "Paracelsusta" ja samaan aikaan kirjoitettua "Fine van Brooklynia" rinnakkaisteoksina, koska molemmat käsittelevät noita-aihetta. "Sinuhe egyptiläiseen" näytelmää yhdistää taas se, että sekä Sinuhe että Paracelsus ovat lääkäreitä, jotka toimivat köyhän kansan parissa, ja lisäksi näytelmän kieli on samantapaista ja siinä on samoja vertauksia kuin "Sinuhessa". Paracelsus ja hänen käytännönläheinen oppilaansa Oporinus muodostavat myös kaksikon, jota voi verrata toisaalta Don Quijoteen ja Sancho Panzaan, toisaalta Sinuheen ja Kaptahiin.


title: Paracelsus Baselissa

text: "Paracelsus Baselissa" sai kantaesityksensä Kansallisteatterissa 21. maaliskuuta 1943, ohjaajana Wilho Ilmari. Näytelmää esitettiin 12 kertaa. Paracelsusta esitti Teuvo Puro, Dorotheaa Kyllikki Väre ja Erasmusta Jalmari Rinne. Suomen Kansallisteatterin historiassa Rafael Koskimies mainitsee, että Teuvo Puro pystyi tuomaan esiin sekä Paracelsuksen nerouden ja taistelijan luonteen että myös haavoittuvan ja tunteellisen puolen, ja pitää hänen roolisuoritustaan suurenmoisena.


title: Paracelsus Baselissa

text: Seuraavan kerran näytelmää esitettiin vuonna 1979 nimellä "Parantaja" Imatran Teatterissa, missä sen ohjasi Pauli Haataja ja dramatisoi Maaria Koskiluoma. Panu Rajalan mukaan esitys oli ”sympaattinen ja varsin elävä”. Vuonna 1983 "Parantaja" esitettiin Tampereen Teatterissa. Lisäksi näytelmästä on tehty kuunnelma vuonna 1962. Siinä pääosa esitti Joel Rinne. Kuunnelma on käännetty myös ruotsiksi nimellä "Paracelsus i Basel" vuonna 1980.


title: Paracelsus Baselissa

text: Rafael Koskimiehen mielestä näytelmä kuuluu Waltarin draamatuotannon huippuihin. Siinä on arvokkainta toisaalta epäily, toisaalta katkeruuden voittava huumori, vaikka sen rakenteessa onkin joitakin heikkouksia.


title: Paracelsus Baselissa

text: Maaria Koskiluoman mukaan "Paracelsus Baselissa" on henkilökuvauksen puolesta Waltarin parhaita näytelmiä. Erityisesti Paracelsus, Erasmus ja nuori Fugger ovat rikkaita ja eläviä, hyvin rakennettuja ihmiskuvia. Sisäisessä ristiriitaisuudessaan Paracelsus on hyvin elävä roolihenkilö. Waltarin koko näytelmätuotannosta "Akhnaton, auringosta syntynyt" ja "Paracelsus Baselissa" tuntuvat Koskiluoman mielestä dramaturgisesti kestävimmiltä. Tosin "Paracelsuksen" kieli on ajoittain keinotekoisen vanhanaikaista ja liian vaikeatajuista.


title: Paracelsus Baselissa

text: Panu Rajalan mukaan "Paracelsus Baselissa" oli Waltarin kunnianhimoisin yritys kirjoittaa kestävää näytelmäkirjallisuutta ja päästä myös kansainvälisille näyttämöille. Näytelmällä oli kuitenkin myös huono onni, sillä se valmistui sota-aikaan eikä sillä ollut sen jälkeen mahdollisuuksia saksalaisella kielialueella. Rajalan mielestä näytelmän heikkoja kohtia on ”asiakuorman lisäksi huumorittomuus” ja se, että Oporinus jää näytelmässä liikaa taustalle hahmon merkitykseen nähden.


title: Ilías Mélkas

text: Ilías Mélkas (, s. 7. lokakuuta 1989 Albania) on albanialais-kreikkalainen jalkapalloilija, pelipaikaltaan maalivahti. Hän edustaa Iraklis Thessalonikia, jossa hän on pelannut vuodesta 2008 lähtien. Mélkas on pelannut joukkueessa kaksi ottelua.


title: Pöytyän vaakuna

text: Pöytyän vaakuna on Pöytyän kunnan tunnus. Vaakunan aiheen lyhde viittaa maatalouteen, ja sen vaaka on arkkienkeli Mikaelin tunnus. Pitäjän varhaisin kirkko, josta löytyy maininta ensimmäisen kerran vuodelta 1366, oli pyhitetty Mikaelille, jota on pidetty koko pitäjän suojeluspyhimyksenä.


title: Pöytyän vaakuna

text: Vaakunan selitys kuuluu ”punaisessa kentässä kultainen lyhde, jonka päällikkeenä hopeinen orsivaaka.” Vaakunan on suunnitellut Olof Eriksson, ja Pöytyän kunnanvaltuusto hyväksyi vaakunan kokouksessaan 30. huhtikuuta 1955. Sisäasiainministeriö vahvisti vaakunan käyttöön 15. syyskuuta samana vuonna.


title: Pyhärannan vaakuna

text: Pyhärannan vaakuna on Pyhärannan kunnan tunnus. Vaakunan aiheessa yhdistyvät apilaristi ja ankkuri tekevät vaakunan puhuvaksi viitaten samalla myös maatalouteen ja talonpoikaiskippareihin.


title: Pyhärannan vaakuna

text: Vaakunan selitys on ”punaisessa kentässä kultainen apilaristi, jonka alaosa muodostaa ankkurin.” Vaakunan on suunnitellut Olof Eriksson, ja Pyhärannan kunnanvaltuusto hyväksyi sen kokouksessaan 28. tammikuuta 1956. Sisäasiainministeriö vahvisti vaakunan käyttöön 3. toukokuuta samana vuonna.


Vuoden 2012 miehittämättömät avaruuslennot: Laukaisuja tehtiin 71, joista yksi epäonnistui kokonaan ja kolme oli vajaita. Nistä kahden tehtävä kuitenkin onnistui. Länsi-Eurooppa ja Yhdysvallat tekivät vain 27 % kaikista rakettilaukaisuista, 21 laukaisua kuudella raketilla. Venäjä teki 26 rakettilaukaisua (kolmannes kaikista) neljällä rakettityypillä. Kiinan kansantasavalta teki 24 % kaikista laukaisuista, 19 laukaisua eri Pitkä marssi-raketin versioilla.


title: Vuoden 2012 miehittämättömät avaruuslennot

text: Kaksi satelliittia jäi liian alhaisille kiertoradoille. Laukaistujen miehittämättömien avaruusalusten määrä oli 129. Cubesat-satelliitteja laukaistiin parikymmentä.


text: Taulukon lihavoidut tekstit tarkoittavat sitä, että kyseiset laukaisut liittyvät Suomen avaruustoimintaan: kahden EUn ja ESAn yhteisen Galileo-satelliitin laukaisu sekä Eumetsatin METOP- ja MSG-sääsatelliittien laukaisut.


text: Länsieurooppalainen satelliitti laukaisemisesta avaruuteen oli vuonna 2012 kulunut 50 vuotta. Englannin omistama Ariel-1-mikrosatelliitti, jonka Nasa rakensi Yhdysvalloissa siten, että vain sen tiedelaitteet olivat englantilaisia, laukaistiin Nasan Scout-raketilla Yhdysvalloista. Tätä on pidetty englantilaisen satelliittitekniikan saavutuksena.


text: 13. helmikuuta ESA laukaisi Puolan, Unkarin ja Romanian ensimmäiset satelliitit. Pohjois-Korea laukaisi omalla kantoraketilla satelliitin.


text: Vuonna 2012 on kulunut 50 vuotta ensimmäisen tietoliikennesatelliitin, yhdysvaltalaisen Telstarin, laukaisusta.Alla mainitut laukaisut on listattu vuonna 2012 tehtäviksi, osa siirtyy tuleville vuosille, osa on virhekirjauksia, etenkin Aasiaan ja Venäjään liittyvistä laukaisukaavailuista on länsimaissa usein virheellisiä tietoja:


title: Tillmann Grove

text: Tillmann Grove (s. 9. maaliskuuta 1988 Hampuri, Saksa) on saksalainen jalkapalloilija. Hän on pelipaikaltaan oikea laitapuolustaja.


title: Tillmann Grove

text: Grove on saksalaisen Hamburger SV:n kasvatti. Hän siirtyi FF Jaroon elokuussa 2009, ja jatkaa joukkueessa ainakin kauden 2011 loppuun asti. Jarossa hän on pelannut enimmäkseen puolustajana, mutta on päässyt muutamassa ottelussa pelaamaan myös laitahyökkääjänä.


title: Kâmpóng Chhnăng

text: Kâmpóng Chhnăng on Kambodžan viidenneksi suurin kaupunki. Vuonna 2010 arvioitiin, että siellä on noin 92 500 asukasta.


title: Kâmpóng Chhnăng

text: Kaupunki sijaitsee Kâmpóng Chhnăngin maakunnassa Tônlé Sab -joen varrella. Siellä on suuri kalasatama, ja matkustajaliikennettä Siĕm Réabiin ja Phnom Penhiin.


title: Lamar Neagle

text: Lamar Justin Neagle (s. 7. toukokuuta 1987 Tacoma, Washington, Yhdysvallat) on yhdysvaltalainen jalkapalloilija, pelipaikaltaan hyökkääjä. Hän edustaa Veikkausliigassa pelaavaa IFK Mariehamnia.


title: Lamar Neagle

text: Neagle edusti juniorina vuosina 2005–2008 UNLV Rebelsiä. Tämän jälkeen hän siirtyi Premier Developmentiin Des Moines Menacen joukkueeseen. Hän pelasi seurassa 24 ottelua ja teki kuusi maalia. Vuonna 2009 hän oli koejaksolla MLS-seura Seattle Soundersissa. Neagle oli joukkueen kokoonpanossa, mutta ei debytoinyt MLS:ssä. Sounders asetti Neaglen waivers-listalle lokakuussa 2009 ja hän teki myöhemmin sopimuksen USL Second Divisionissa pelaavan Charleston Batteryn kanssa.


title: Lamar Neagle

text: Syyskuussa 2010 Neagle siirtyi Suomeen Veikkausliigassa pelaavaan IFK Mariehamniin.


title: Euraasian talousyhteisö

text: Euraasian talousyhteisö (; ) on lokakuussa 2000 perustettu taloudellisen yhteistyön liittymä Euraasiassa. Talousyhteisöön kuuluvat nykyään Kazakstan, Kirgistan, Tadžikistan, Valko-Venäjä ja Venäjä. Lisäksi Uzbekistan liittyi yhteisöön 2006, mutta vetäytyi toiminnasta jo vuonna 2008. Yhteisön tarkkailijajäseniä ovat: Armenia, Moldova ja Ukraina.


title: Euraasian talousyhteisö

text: Yhteisö on perustettu taloudellisen integraation lisäämiseksi yhteisöön kuuluvissa IVY-maissa. Talousyhteisön sisällä on viisumivapaus eli jäsenmaiden kansalaiset eivät tarvitse viisumia toisessa maassa liikkuessaan. Yhteisö pyrkii edistämään yhteisen talousalueen () ja tulliliiton luomista alueellaan.


title: Euraasian talousyhteisö

text: Liiton ensisijaisena asiointikielenä on venäjä. Keskeiset sopimuspaperit laaditaan myös kunkin maan virallisilla kielillä.


title: Euraasian talousyhteisö

text: Vuoden 2011 aikana talousyhteisön kolme jäsentä (Kazakstan, Valko-Venäjä ja Venäjä) käynnistävät tulliliiton ja ovat neuvotelleet myös yhteisen talousalueen, Euraasian unionin luomisesta. Osana kehitystä nämä kolme maata sopivat pyrkivänsä aloittamaan viisumiyhteistyön. Tarkoituksena on päästä myöntämään Schengen-alueen viisumin kaltaisia niin Venäjällä, Valko-Venäjällä kuin Kazakstanissa kelpaavia talousalueen viisumeita kolmansien maiden kansalaisille.


title: Tiikeriveljekset

text: Tiikeriveljekset on ranskalais-brittiläinen yhteistyöelokuva vuodelta 2004. Se kertoo kahdesta tiikeristä, jotka joutuivat erilleen pentuina mutta tapaavat uudelleen. Elokuva sijoittuu 1900-luvun alkupuolen Kambodžaan, ja sen kuvauksissa on käytetty oikeita tiikereitä.


title: City of Ghosts

text: City of Ghosts on yhdysvaltalainen rikoselokuva vuodelta 2002. Se on näyttelijänä paremmin tunnetun Matt Dillonin ensimmäinen ohjaustyö. Elokuva on kuvattu Kambodžassa, ja se kertoo amerikkalaisesta jupista, joka piileksii Aasiassa vakuutuspetoksen takia.


title: Mate Dujilo

text: Mate Dujilo (s. 16. lokakuuta 1982 Kroatia, Jugoslavia) on kroatialainen jalkapalloilija, pelipaikaltaan keskuspuolustaja. Hän edustaa Norjan Adeccoligaenissa pelaavaa Altaa.


title: Mate Dujilo

text: Dujilo on Zadarin kasvatti. Hän edusti seuraa vuoteen 2007 asti ja debytoi Kroatian korkeimmalla sarjatasolla 1. HNL:ssä 18. lokakuuta 2003 ottelussa Hajduk Splitiä vastaan. Kaikkiaan hänelle kertyi Zadarin edustusjoukkueessa 77 sarjaottelua, joista korkeimmalla sarjatasolla 35, ja maaleja kuusi. Hän pelasi myös lainalla Novaljassa ja GOŠK Dubrovnikissa sekä Zadarista lähdettyään ruotsalaisessa Motala AIF:ssa.


title: Mate Dujilo

text: Kaudeksi 2009 Dujilo siirtyi Veikkausliiga-seura IFK Mariehamniin. Debyyttikaudellaan Dujilo vakiinnutti paikkansa avauskokoonpanossa ja pelasi 22 ottelua, joissa syntyi yksi maali. Kaudella 2010 hän pelasi 17 ottelua, joissa hän oli kaikissa avauskokoonpanossa. Kauden 2011 alun Dujilo oli ilman joukkuetta, kunnes teki heinäkuussa sopimuksen Myllykosken Pallon kanssa. Kaudeksi 2012 hän siirtyi norjalaiseen Altaan.


title: Mate Dujilo

text: Dujilo käyttää pelipaidassaan nimeä Duilo, joka on sukunimen alkuperäinen kirjoitusasu. Virallinen nimi on kuitenkin Dujilo, mikä johtuu viranomaisten aikoinaan hänen isänsä henkilötietoihin tekemästä kirjoitusvirheestä.


title: Nainen riisipellolla

text: Nainen riisipellolla on kambodžalainen elokuva vuodelta 1993. Se perustuu Shahnon Ahmadin romaaniin "Ranjau sepanjong jalan". Elokuva esitettiin Cannesin elokuvajuhlilla ja se nimettiin ensimmäisenä kambodžalaiselokuvana maan Oscar-ehdokkaaksi parhaan vieraskielisen elokuvan palkintoon.


title: Sininiskavireo

text: Sininiskavireo ("Vireolanius pulchellus") on keskiamerikkalainen varpuslintu. Sen esiintymisalue ulottuu Meksikon kaakkoisosista Panaman keskiosiin. Lajista tunnetaan neljä alalajia. Philip Lutley Sclater ja Osbert Salvin kuvailivat lajin holotyypin Guatemalasta vuonna 1837.


title: Andienvireo

text: Andienvireo ("Vireo leucophrys") on amerikkalainen varpuslintu. Sen esiintymisalue ulottuu Meksikon koillisosista Keski-Amerikkaan, ja Etelä-Amerikassa Andien rinteillä aina Peruun ja Pohjois-Boliviaan saakka. Lajista tunnetaan 13 alalajia. Frédéric de Lafresnaye kuvaili lajin holotyypin Kolumbiasta vuonna 1844.


title: Faneriittinen

text: Faneriittinen on magmakivien raekokoon viittaava termi. Kun kivi on faneriittista, sen perusmassan rakeet voi erottaa paljaalla silmällä, päinvastoin kuin afaniittisessa kivessä. Esimerkiksi graniitti on faneriittinen kivilaji. Rakenne muodostuu hitaasti jäähtymällä syvällä maankuoressa plutonisissa olosuhteissa. Termiä voidaan käyttää myös metamorfisista kivistä.


title: Costaricanvireo

text: Costaricanvireo ("Vireo carmioli") on keskiamerikkalainen varpuslintu. Sen esiintymisalue käsittää Costa Rican vuoristot ja niihin liittyvät alueet Panamassa. Spencer Fullerton Baird kuvaili lajin holotyypin Santa Marísta vuonna 1866.


title: Kon Pouh Keng Kang

text: Kon Pouh Keng Kang on kambodžalainen elokuva vuodelta 2001. Se kertoo tytöstä, joka on puoliksi käärme, puoliksi ihminen. Hänen hiuskiehkuransa muuttuvat pieniksi käärmeiksi.


title: Hartolan vaakuna

text: Hartolan vaakuna on Hartolan kunnan tunnus. Vaakunan aiheen kruunu viittaa pitäjän vanhaan nimeen "Kustaa Aadolfin pitäjä" () Kustaa IV Aadolfin mukaan ja sen soihdut paikkakunnan kulttuurillisia perinteitä.


title: Hartolan vaakuna

text: Vaakunan selitys kuuluu ”punaisessa kentässä ristikkäin kaksi palavaa soihtua ja niiden yläpuolella kruunu; kaikki kultaa paitsi soihtujen liekit hopeaa.” Vaakunan on suunnitellut Kaj Kajander, ja Hartolan kunnanvaltuusto hyväksyi vaakunan kokouksessaan 30. huhtikuuta 1965. Sisäasiainministeriö vahvisti vaakunan käyttöön 11. heinäkuuta 1966.


title: Manor Motorsport

text: Manor Motorsport on brittiläinen autourheilutalli. Tallin perusti vuonna 1990 entinen autourheilija John Booth. Manor tunnetaan erityisesti menestyksestään Formula Renault ja F3 Euroseries ja GP3-sarjoissa. Nykyään talli kilpailee FIA World Endurance Championship -sarjassa. Tallin pikkuformulatalleissa kuljettajina on toiminut monia entisiä ja nykyisiä Formula 1 -kuljettajia kuten Kimi Räikkönen, Lewis Hamilton, Antônio Pizzonia, Paul di Resta ja Lucas di Grassi.


title: Manor Motorsport

text: Talli on voittanut kuusi mestaruutta Formula Renault -sarjoissa vuosina 1999–2000, 2003 ja 2005–2006, ja kaksi Ison-Britannian F3-sarjan mestaruutta vuosina 1999 ja 2000. Talli on voittanut myös Formula 3 Masters -kilpailun vuonna 1999, Bahrainin Super Prix -kisan vuonna 2004 ja Macaon Grand Prix’n vuonna 2005. F3 Euroseries -sarjassa talli sijoittui toiseksi kausina 2006–2007. Vuonna 2010 talli osallistui uuteen GP3-sarjaan sijoittuen debyyttikaudellaan neljänneksi. Vuonna 2011 talli muutti nimensä Marussia Manor Racingiksi. Vuonna 2011 tallin kuljettajana ajoi muun muassa Matias Laine, joka ei kuitenkaan saavuttanut yhtään pistettä. Talli sijoittui sarjan kolmanneksi kolmella voitollaan. Vuonna 2012 talli otti Tio Ellinasin voimin kauden ainoat pisteet ja kauden ainoan voiton, joka sijoitti tallin loppupisteissä viidenneksi. Vuonna 2013 talli saavutti 129 pistettä ja kaksi voittoa sijoittuen jälleen viidenneksi. Vuonna 2014 talli saavutti kolme voittoa ja yhden paalupaikan Dean Stonemanin voimin. Talli vetäytyi sarjasta kesken kauden 2014 talousvaikeuksien takia.


title: Manor Motorsport

text: Vuonna 2009 Manor ilmoitti osallistuvansa F1-sarjaan kaudeksi 2010. Talli nimettiin Virginiksi pääsponsorin mukaan. Vuonna 2011 talli sai uuden tukijan, venäläisen urheiluautovalmistajan Marussia Motorsin, joka muutti nimensä Marussia Virgin Racingiksi. Vuonna 2012 tallin nimeksi muuttui Marussia F1 Team. Vuonna 2014 talli ajautui kesken kauden talousvaikeuksiin ja joutui vetäytymään kauden kolmesta viimeisestä osakilpailusta. Myöhemmin talli ajautui konkurssiin ja lopetti toimintansa.


title: Manor Motorsport

text: Vuonna 2015 Manor ryhtyi rakentamaan Marussian raunioille uutta autoa ja yritti saada osallistumislupaa kaudelle 2015. Myöhemmin talli hyväksyttiin mukaan alkavalle kaudelle ja talli pääsi osallistumaan kauden avauskilpailuun Australian GP:hen. Talli vahvisti heidän ensimmäisiksi kuljettajikseen Will Stevensin ja Roberto Merhin. Manorit eivät kuitenkaan päässeet ajamaan lainkaan ensimmäisen kilpailuviikonlopun aikana, ja tallilta jäi avauskilpailu kokonaan väliin. Kauden päätteeksi tallipäällikkö John Booth ja urheilujohtaja Graeme Lowdon lähtivät tallista, eikä F1:ssä jatkavalla Manor Racing -tallilla ole enää yhteyttä Manor Motorsportiin.


title: Manor Motorsport

text: Vuonna 2017 Manorin F1-talli lopetti toimintansa, sillä tallille ei löytynyt ostajaa toiminnan jatkumiseksi.


title: Manor Motorsport

text: F1:n jälkeen Manor siirtyi FIA WEC -kestävyyssarjaan. Kaudella 2016 talli ajatti kahta Oreca-Nissan -autoa LMP2-sarjassa. Manor valitsi kuskeikseen muun muassa sen F1-tallissa ajaneet Will Stevensin ja Roberto Merhin.


title: Manor Motorsport

text: Sisältää muissa talleissa saavutetut pisteet.


title: Prey Vêng

text: Prey Vêng () on Kambodžan kuudenneksi suurin kaupunki. Se sijaitsee Prey Vêngin maakunnassa maan kaakkoisosassa. Kaupungin asukasluku oli vuoden 2010 väestönlaskussa 65 737.


title: Prey Vêng

text: Kaupunki sijaitsee Valtatie yhdentoista varrella ja sinne on noin kahden ja puolen tunnin ajomatka maan pääkaupungista Phnom Penhistä.


title: Sofia Finnilä

text: Sofia Finnilä (s. 1970) on suomalainen jazzlaulaja.


title: Sofia Finnilä

text: Hän aloitti klassisen pianon opiskelun Lauttasaaren musiikkiopistossa 6-vuotiaana. Opinnot jatkuivat vuosina 1992-94 Oulunkylän pop/jazz konservatoriossa, josta hän vuonna 1994 siirtyi Sibelius-Akatemian musiikinkasvatuksen osastolle.


title: Sofia Finnilä

text: Vuonna 1999 hän voitti Lady Summertime-laulukilpailun, jonka jälkeen hän keikkaili ahkerasti Mahogany jazz trionsa (Mikael Jakobsson, Janne Antikainen ja Toni Porthen) kanssa. Esiinnyttyään lukuisilla kokoelmalevyillä, hän julkaisi vuonna 2008 debyyttilevynsä "Everything I love". Kesällä 2009 levy julkaistiin myös Japanissa. Sofia Finnilä Septet (Joonatan Rautio, Mikko Mäkinen, Tero Saarti, Mikael Jakobsson, Ville Herrala ja Jukkis Uotila) on muun muassa valittu Suomen Jazzliiton kiertueelle syksyllä 2009.


title: Sofia Finnilä

text: Sofia Finnilä on myös tunnettu säveltäjänä, jonka teoksiin kuuluu muun muassa musikaali "Flickan med Svavelstickorna", jonka kantaesitys oli Unga Teaternissa marraskuussa 2010.


title: Sofia Finnilä

text: Sofia Finnilälle on myönnetty vuoden mittaiset taiteilija-apurahat vuosina 2005 ja 2008.


title: Viimeinen toivomus

text: Viimeinen toivomus () on Andrzej Sapkowskin vuonna 1993 ilmestynyt fantasianovellikokoelma. Teos on kronologisesti ensimmäinen osa hirviönmetsästäjä Geraltista kertovassa Noituri-sarjassa, vaikka alun perin se julkaistiin vasta sarjan toisena osana. Kirja ilmestyi suomeksi vuonna 2010 WSOY:n kustantamana ja Tapani Kärkkäisen suomennoksena. Teos sai vuoden 2011 Tähtifantasia-palkinnon vuoden parhaana suomennettuna fantasiakirjana.


title: Viimeinen toivomus

text: "Järjen ääni" on kirjan kehyskertomus, ja se on jaettu seitsemään osaan. Muut kirjan novellit on sijoitettu näiden osien väliin. Kertomuksessa tarinan päähenkilö, noituri Geralt Rivialainen, viettää aikaansa Melitelen temppelissä parannellen itseään taistelussa saamistaan haavoista. Muut kertomukset tapahtuvat ikään kuin takautumina tästä ajasta.


title: Viimeinen toivomus

text: Geralt saapuu Temerian pääkaupunkiin Vizimaan työn perässä. Kuningas Foltestin tytär on seitsemän vuoden ajan asustanut vanhassa linnassa verenhimoiseksi stryksiksi muuttuneena. Kuningas uskoo, että hänen tyttärensä voidaan muuttaa vielä takaisin ennalleen, eikä ole antanut kenenkään surmata stryksiä huolimatta kaikista sen tappamista ihmisistä. Geralt on varma, että tyttären päälle on langetettu kirous, ja uskoo pystyvänsä purkamaan sen. Noituri hyväksyy kuninkaan tarjouksen vaarallisesta tehtävästä, ja jää yöksi linnaan odottamaan stryksin ilmaantumista.


title: Viimeinen toivomus

text: Geralt on matkalla hevosensa Särjen kanssa, kun hän törmää tien päällä epämääräisesti kuolleen pariskunnan ruumiisiin, ja lähtee seuraamaan jälkiä läheiselle linnalle. Linnassa asuu mies nimeltään Nivellen, joka on kirottu hirviöksi. Hän kertoo tarinansa Geraltille, joka kertomusta kuunnellessaan vakuuttuu, ettei Nivellenillä ole ollut osaa tien päällä kuolleiden matkalaisten kohtalossa. Pitkän keskustelun päätteeksi Noituri hyvästelee Nivellen ja lähtee hevosellaan jatkamaan matkaansa. Yön yli nukuttuaan Geralt kuitenkin oivaltaa tapauksesta jotain, ja päättää palata takaisin linnalle. Linnan pihalla noituri kohtaa bruxan, erittäin vaarallisen ja voimakkaan vampyyrin, joka on käyttänyt Nivelleä hyväkseen metsästääkseen itselleen ihmisverta. Geralt ajautuu taisteluun bruxan kanssa, jonka seurauksena ratkeaa myös Nivellen kohtalo.


title: Viimeinen toivomus

text: Saapuessaan Blavikenin kaupunkiin Geralt tapaa vanhan tuttunsa velho Stregoborin, joka jakaa Geraltille huolensa: häntä jahtaa nuori nainen, jota kutsutaan Lepinkäiseksi, ja jonka velho oli yrittänyt tapattaa tämän ollessa vielä lapsi. Stregobor pyytää Geraltia tappamaan naisen, mutta noituri kieltäytyy todeten, että hänen ammattiinsa eivät kuulu keskinäiset välienselvittelyt. Geraltin ja Lepinkäisen kohdatessa toinsensa, tämä pyytää vastavuoroisesti Geraltia joko tappamaan Stregoborin tai pysymään riidasta syrjässä, jotta Lepinkäinen voisi rauhassa toteuttaa kostosuunnitelmansa. Geralt tuntee sympatiaa naista kohtaan, mutta kehottaa tätä silti luopumaan aikeestaan. Lepinkäinen uskottelee noiturille jättävänsä asian sikseen ja lähtevänsä kaupungista. Seuraavana aamuna Geralt ymmärtää tulleensa huijatuksi ja joutuu lopulta valitsemaan tilanteessa pienemmän pahan.


title: Viimeinen toivomus

text: Cintran kuningatar Calanthe on kutsunut Geraltin tyttärensä, prinsessa Pavettan ennenaikaisille kihlajaisillalliselle. Kuningattarella on Geraltille tarjous, joka ei ole noiturin perinteistä työnkuvaa vastaava. Illan aikana paikalle saapuu salaperäinen ritari, joka vaatii prinsessa kättä omakseen. Hän vetoaa kuningattaren puolison, edesmenneen Kuningas Roegnerin antamaan lupaukseen ritarin pelastettua tämän hengen. Lupaus koskee niin sanottua "Yllätyksen laki"a, joka velvoittaa henkiin jäänyttä antamaan pelastajalleen "sen mikä sinua odottaa kotona, mutta jos et vielä tiedä". Käy ilmi, että kuningas on antanut lupauksen ritarille silloin, kun hänen vaimonsa Calanthe oli raskaana, mutta kuningas ei vielä tiennyt sitä. Kuningatar Calanthe ei suostu naittamaan tytärtään oudolle ritarille, koska avioliiton myötä ritari pääsisi hallitsemaan myös Cintran valtakuntaa kuningattaren jälkeen. Poliittinen keskustelu ja sitä seuraava verinen taistelu johtavat lopputulokseen, joka tulee muuttamaan myös Geraltin elämää odottamattomalla tavalla.


title: Viimeinen toivomus

text: Geralt on ystävänsä Valvatin kanssa matkalla etelässä, kun eräässä kylässä häntä pyydetään karkottamaan pelloilla tihutöitään tekevä paholainen. Toimenanto johtaa lopulta hengenvaaralliseen kohtaamiseen haltioiden kanssa.


title: Viimeinen toivomus

text: Geralt ja Valvatti ovat matkallaan onkimassa aamiaista, kun Valvatti nostaa järvestä ylös ruukun. Sen sisältä paljastuu kolme toivomusta toteuttava džinni. Geralt yrittää varoittaa ystäväänsä avaamasta ruukkua, mutta Valvatti ei kuuntele varoituksia. Džinni vahingoittaa pahasti Valvattia, ja noituri lähtee viemään häntä hoidettavaksi Rinden kaupunkiin. Siellä Geralt ohjataan pyytämään apua kauniilta veholta, Yennefer Vengerbergiläiseltä, mutta avulla on hintansa. Yennefer lupaa parantaa Valvatin haavat, mutta käyttää samalla Geraltia hyväkseen saadakseen džinnin ja sen taikavoimat itselleen. Velhon ja noiturin välillä tapahtuu kuitenkin jotain, joka kietoo heidän tulevaisuutensa yhteen voimakkaammin kuin kumpikaan olisi osannut aavistaa.


title: Kambodžan politiikka

text: Kambodžan politiikka on järjestelmältään perustuslaillinen monarkia, ja maan valtionpäämies on kuningas, joka on nykyään Norodom Sihamoni. Toimeenpanovaltaa pitää kuningas ja pääministerin (nykyinen Hun Sen) johtama hallitus. Lainsäädäntövalta on kaksikamarisella parlamentilla, johon kuuluu 123-paikkainen alahuone ja 61-paikkainen ylähuone. Oikeuslaitos on kaksiportainen.


title: Kambodžan politiikka

text: Kambodžassa on monipuoluejärjestelmä, ja viiden vuoden välein käytäviin parlamenttivaaleihin osallistuu useita puolueita. Valtaa pitää kuitenkin käytännössä Kambodžan kansanpuolue. Vaalit ovat suhteellisen vapaat, vaikka opposition toimintaa vaikeutetaan epädemokraattisin keinoin. Kambodžalla on erityisen läheiset suhteet Kiinaan, joka tukee maata taloudellisesti. Naapurivaltioidensa Vietnamin ja Thaimaan kanssa maalla on ollut rajaerimielisyyksiä, jotka ovat edelleen Thaimaan kanssa ratkomatta. Kambodža kuuluu useisiin kansainvälisiin järjestöihin, kuten Yhdistyneisiin kansakuntiin Maailmanpankkiin ja Kaakkois-Aasian maiden yhteistyöjärjestö ASEANiin.


title: Kambodžan politiikka

text: Kambodža on perustuslaillinen monarkia, jonka valtionpäämies on kuningas Norodom Sihamoni, joka astui valtaan vuonna 2004. Kambodžan kuninkaan valitsee erillinen neuvosto, joka tekee valintansa kuninkaan miespuolisten perillisten joukosta. Vallan kolmijako-opin mukaan maan lainsäädäntö-, toimeenpano- ja tuomiovalta on erotettu toisistaan. Poliittinen järjestelmä määritellään maan perustuslaissa, joka on vuodelta 1993. Siihen on tehty myöhemmin lisäyksiä vuosina 1999 ja 2006.


title: Kambodžan politiikka

text: Toimeenpanovaltaa pitävät kuningas ja Kambodžan pääministerin johtama hallitus. Parlamentin puhemies ja kuningas nimittävät pääministerin, joka valitaan vaalien jälkeen enemmistöpuolueen tai enemmistökoalition jäsenistä. Pääministeri ja kuningas nimittävät hallituksen muut jäsenet. Toimeenpanovalta on puolestaan kaksikamarisella parlamentilla. Parlamentin alahuone, eli kansalliskokous on 123-paikkainen, ja sen jäsenet valitaan vaaleilla viiden vuoden välein. Ylähuone, eli senaatti 61-paikkainen. Senaatin jäsenetkin valitaan viideksi vuodeksi. Niitä ei kuitenkaan valita vaalilla, vaan kuningas nimittää kaksi jäsentä, kansalliskokous myös kaksi jäsentä ja loput senaattorit valitaan kansanedustajien ja kunnallisneuvostojen yhteisellä päätöksellä.


title: Kambodžan politiikka

text: Kambodžassa on vaalilaki, jonka pitäisi varmistaa demokraattiset vaalit. Perustuslain mukaan vaalien pitää tapahtua monipuoluejärjestelmän ja liberaalin demokratian periaatteita noudattaen. Kansallinen keskusvaalilautakunta perustettiin ennen vuoden 1998 parlamenttivaaleja. Sen tarkoituksena on varmistaa vapaat ja rehelliset vaalit.


title: Kambodžan politiikka

text: Kambodža on monipuoluevaltio, ja perustuslain mukaan jokaisella puolueella on yhtäläiset oikeudet. Puolueita johtaa maassa usein voimakas johtaja. Pääpuolueille ei kuitenkaan ole muodostunut mitään selvää omaa suuntausta. Vaikka parlamenttivaaleihin on osallistunut säännöllisesti kymmeniä puolueita, niin kovin moni puolue ei ole vaaleissa saanut paikkoja parlamenttiin. Valta onkin pitkälti keskittynyt Kambodžan kansanpuolueelle (CPP). Vaikka vaalit onkin periaatteessa vapaat ja ne ovatkin sujuneet suhteellisen rauhallisesti, niin opposition toimintaa hankaloitetaan.


title: Kambodžan politiikka

text: Kambodžassa näytti asettuvan 2010-luvulla "de facto" kaksipuoluejärjestelmään, kun Sam Rainsy -puolue ja ihmisoikeuspuolue yhdistyivät 2012 kansallisen pelastuksen puolueeksi (CNRP). CPP sai vuoden 2013 vaaleissa 68 paikkaa ja CNRP 55 paikkaa. CNRP menetti kuitenkin kaikki paikkansa, kun sen johtaja Kem Sokha pidätetiin vallankaappaussyytösten takia ja kaikki puolueen jäsenet sai viiden vuoden osallistumiskiellon politiikkaan. Uusjaon suurin voittaja oli kuningasmielinen Funcinpec, joka sai 41 paikkaa. CNRP kiisti puoluetta kohtaan esitetyt syytökset ja piti päätöstä poliittisena. Pääministeri Hun Senia on syytetty opposition tukahduttamisestä, sillä kansanpuolueella ei ole vuoden 2018 vaaleihin enää varteenotettavaa haastajaa.


title: Kambodžan politiikka

text: Kambodžan oikeusjärjestelmä on melko nuori ja vasta kehittymässä. Punaisten khmerien valtakauden jälkeen koko oikeusjärjestelmä oli tuhottu täysin, ja se piti luoda käytännössä uudestaan lähes tyhjästä. Maan oikeusjärjestelmä on kaksiportainen. Alemmalla tasolla ovat kunnalliset ja maakunnalliset tuomioistuimet. Niiden yläpuolella on vetoomustuomioistuin, joka käsittelee alempien tuomioistuinten siviili- ja rikosoikeudellisista päätöksistä tehtyjä vetoomuksia. Kambodžan korkein oikeus, johon kuuluu yhdeksän tuomaria ja syyttäjää, käsittelee vain lain soveltamiseen liittyviä kysymyksiä.


title: Kambodžan politiikka

text: Kambodžassa on myös YK:n ja Kambodžan hallituksen yhdessä perustama erityistuomioistuin, jonka tarkoituksena on tuoda lain eteen punaisten khmerien korkea-arvoisia johtajia ja henkilöitä, jotka ovat suurimmassa vastuussa joukkotuhonnasta, rikoksista ihmisyyttä vastaan, sotarikoksista ja muista kansallista lain mukaisista rikoksista, jotka tapahtuivat maassa punaisten khmerien hallintoaikana. Se antoi ensimmäisen tuomionsa 2010.


title: Kambodžan politiikka

text: Oikeusjärjestelmän siviilioikeus perustuu YK:n hallintoajan säädöksiin, kuninkaallisiin asetuksiin, tapaoikeuteen perustuviin lainsäädäntöön ja kommunistiseen oikeusteoriaan.


title: Kambodžan politiikka

text: Kambodžan hallitus on ilmoittanut noudattavansa ulkopolitiikassa liittoutumattomuutta ja puolueettomuutta. Kambodžan historia vaikuttaa edelleen merkittävästi maan ulkopolitiikkaan. Maa on pyrkinyt kehittämään suhteita 1900-luvun lopulta lähtien erityisesti Kiinaan, Japaniin, Etelä-Koreaan, Australiaan ja Lähi-itään, esimerkiksi Kuwaitiin ja Qatariin. Taloudelliset tekijät ohjaavat pitkälti Kambodžan suuntautumista ulkopolitiikassa. Erityisesti Kiinasta on tullut maan merkittävä yhteistyökumppani. Kiina tukee Kambodžaa taloudellisesti, ja maahan suuntautuu merkittävästi kiinalaisia sijoituksia ja turismia. Kambodža onkin tukenut kansainvälisesti Kiinaa useissa poliittisissa kysymyksissä. Yhdysvaltoihin Kambodžan suhteet ovat lämmenneet 2000-luvulla, vaikka Yhdysvallat kritisoi edelleen maan ihmisoikeustilannetta, demokratiaa ja korruptiotilannetta.


title: Kambodžan politiikka

text: Kambodža on pyrkinyt vahvistamaan myös alueellista yhteistyötä ja suhteita muihin Kaakkois-Aasian maihin. Tässä on merkittävässä asemassa Kaakkois-Aasian maiden yhteistyöjärjestö ASEAN, johon maa liittyi vuonna 1998.


title: Kambodžan politiikka

text: Vietnamiin Kambodžalla on hyvät suhteet, ja maiden välillä on ollut useita korkean tason valtiovierailua. Sen sijaan suhde toiseen rajanaapuriin Thaimaahan on ongelmallinen. Maiden välinen rajakiista on äitynyt jopa aseellisiksi yhteenotoiksi. Yhtenä kiistakappaleena on Prasat Preah Vihearin temppelialue, jonka kysymystä on käytetty myös sisäpoliittisena välineenä sekä Kambodžassa että Thaimaassa. Lisäksi Thaimaan ja Kambodžalla on erimielisyyksiä vesialueista Siaminlahdella, pakolaisista ja laittomasta hakkuista. Myös Vietnamin kanssa Kambodžalla on ollut rajaerimielisyyksiä, mutta maat solmivat vuonna 2005 sopimuksen, joka määrittää valtioiden välisen rajan. Rajamerkkien laittaminen aloitettiin loppuvuodesta 2006. Tästä huolimatta rajakiista ei kuitenkaan vielä ole ohitse. Kun UNESCO myönsi 7. heinäkuuta 2008 Prasat Preah Vihear -temppelille maailmanperintöluokan aseman, rajakiista yltyi aseelliseksi yhteenotoksi. Rajakiista kärjistyi uudestaan helmikuussa 2011, jolloin Kambodžan viranomaisten mukaan temppeli vaurioitui tykistötulessa.


title: Kambodžan politiikka

text: Kambodža on useimpien merkittävien kansainvälisten järjestöjen jäsen. Se kuuluu Yhdistyneisiin kansakuntiin ja sen moniin erikoisjärjestöihin, Maailmanpankkiin, Kansainväliseen valuuttarahastoon, Aasian kehityspankkiin ja Maailman kauppajärjestöön.


title: Kambodžan politiikka

text: Kambodžan asevoimat muodostuvat maavoimista, ilmavoimista ja laivastosta. Vuoden 2006 lain mukaan 18-30 -vuotiaat miehet ovat asevelvollisia, ja heidät on velvoitettu 18 kuukauden varusmiespalvelukseen. Asevoimat kärsii rahapulasta, jota se on yrittänyt paikata myymällä vartiointipalveluita ja pyytämällä yksityisiä lahjoituksia. Kansainväliset tarkkailijat ja ihmisoikeusryhmät pitävät kehitystä huolestuttavana.


title: Harmonia (yhtye)

text: Harmonia on vuonna 1973 perustettu saksalainen elektronista musiikkia esittävä yhtye, jota pidetään 1970-luvun julkaisujensa myötä yhtenä legendaarisimmista krautrock-tyylilajin edustajista.


title: Otomops wroughtoni

text: Otomops wroughtoni on harvinainen aasialainen lepakkolaji. Sen suomenkieliseksi nimeksi on ehdotettu "intianhännäkkö".


title: Otomops wroughtoni

text:
Lepakon vartalon pituus on 6–10 cm, hännän pituus 3–5 cm ja käsivarren pituus 5–7 cm.
Lajia on tavattu vain kolmesta erillisestä paikasta, joista kaksi sijaitsee Intiassa ja yksi Kambodžassa.


title: Andrei Gordejev

text: Andrei Gordejev (, s. 1. huhtikuuta 1975) on venäläinen jalkapallovalmentaja ja entinen pelaaja. Kesäkuusta 2015 lähtien hän on toiminut FK Mordovija Saranskin päävalmentajana.


title: Andrei Gordejev

text: Gordejevin pelaajaura oli värikäs ja hän edusti useita eri seuroja. Hän aloitti uransa 1992 FK TRASKO Moskovassa ja pelasi kaupungin pienemmissä joukkueissa kunnes siirtyi 1996 FK Dynamo Moskovaan. Hän edusti Dynamoa kolme kautta, mutta peliaika jäi hyvin vähäksi. Lopulta Gordejev sai penkkimiehen asemasta tarpeekseen ja siirtyi 1999 FK Anži Mahatškalaan. Ensimmäisellä kaudellaan Anžissa hän juhli 1. divisioonan voittoa ja nousua liigaan. Parhaimmillaan Anži eteni Gordejevin aikana Venäjän cupissa finaaliin 2001. Seura putosi kauden 2002 jälkeen liigasta ja Gordejev edusti seuraa vielä kaksi kautta divisioonassa. Kauden 2004 jälkeen Gordejev siirtyi toiseen divisioonaseura FK Fakel Voronetšiin, jossa pelasi kaksi kautta. Gordejev lopetti uransa kauteen 2007 FK Sportakademklub Moskovassa.Valmennusuransa Gordejev aloitti FK Saturnin reservijoukkueen valmentajana 2008. Saksalaisen Jürgen Röberin saatua potkut toukokuussa 2009 Gordejevista tuli väliaikainen päävalmentaja. Gordejev pelasti seuran putoamiselta ja sijoitus oli lopulta seitsemäs. Kauden jälkeen hän sai jatkaa päävalmentajana ja johdatti Saturnin ensimmäisellä täydellä kaudellaan liigassa kymmenenneksi. Talousvaikeudet ovat piinanneet FK Saturnia myös Gordejevin aikana ja hänen tulevaisuutensa seurassa on vaakalaudalla. Tammikuussa 2011 Gordejev jättikin Saturnin ja siirtyi ukrainalaisen FK Metalurh Donetskin valmentajaksi. Hän erosi tehtävästään kuitenkin jo toukokuussa 2011.


title: Andrei Gordejev

text: Kaudeksi 2011/12 Gordejev siirtyi FK Anži Mahatškalan apulaisvalmentajaksi. Gadži Gadžijevin saatua potkut syyskuun lopussa 2011 Gordejevista tuli seuran väliaikainen päävalmentaja yhdessä Roberto Carlosin kanssa. Joulukuun lopulla 2011 Gordejev väistyi päävalmentajan paikalta, kun Juri Krasnožanista tuli seuran uusi vastuuvalmentaja.


title: Andrei Gordejev

text: Lokakuussa 2014 Gordejevista tuli FK Sibir Novosibirskin päävalmentaja. Kesällä 2015 hän siirtyi FK Mordovija Saranskin päävalmentajaksi.


title: Huittisten vaakuna

text: Huittisten vaakuna on Huittisten kaupungin tunnus. Vaakunan aihe perustuu keskiaikaiseen kansantarinaan: paikkakunnalle oli juuri valmistunut kirkko, jonka piru halusi tapansa mukaan tuhota. Niin hän viskasi suuren kiven kohti kirkkoa, mutta kivi osuikin mieheen, joka oli kyntämässä peltojaan vetohärkäparillaan sunnuntaina ja sai siten rangaistuksensa sapatin rikkomisesta.


title: Huittisten vaakuna

text: Vaakunan selitys kuuluu ”vihreässä kentässä kaksi kultaista häränotsaa alakkain.” Vaakunan on suunnitellut Erkki Honkanen, ja Huittisten kunnanvaltuusto hyväksyi vaakunan kokouksessaan 8. toukokuuta 1953. Sisäasiainministeriö vahvisti vaakunan käyttöön 19. kesäkuuta samana vuonna.


title: Kâmpóng Cham

text: Kâmpóng Cham () on Kambodžan seitsemänneksi suurin kaupunki ja Kâmpóng Chamin maakunnan pääkaupunki. Se sijaitsee Mekong-joen varrella noin 120 kilometriä maan pääkaupungista Phnom Penhistä koilliseen. Kaupungin väkiluku oli vuonna 2010 yhteensä 63 139.


title: Kâmpóng Cham

text: Kâmpóng Chamista on hyvät kulkuyhteydet pääkaupunki Phnom Penhiin, jonne pääsee autolla noin kahdessa tunnissa, tai veneellä Mekong-jokea pitkin. Kaupunki on kuitenkin melko köyhä ilman ulkomaalaisia investointeja, eikä sinne suuntaudu paljoa turismia suurimman osan matkailijoista ollessa reppumatkailijoita.


title: Dith Pran

text: Dith Pran (27. syyskuuta 1942 – 30. maaliskuuta 2008) oli kambodžalainen lehtivalokuvaaja. Hän työskenteli yhdessä amerikkalaisten toimittajien kanssa. Punaisten khmerien tultua valtaan Dith Pran joutui vankilaan. Hänen toimittajatoverinsa Sydney H. Schanberg kirjoitti Dithin elämästä laajan lehtiartikkelin ja kirjan, joiden pohjalta tehtiin elokuva Kuoleman kentät.


title: Henadz Navitski

text: Henadz Vasilevitš Navitski (, , s. 2. tammikuuta 1949 Mahiljou, Valko-Venäjän SNT, Neuvostoliitto) oli Valko-Venäjän pääministeri vuosina 2001–2003.


title: Henadz Navitski

text: Koulutukseltaan Navitski on Valko-Venäjän polyteknisestä instituutista valmistunut insinööri (1971), joka myöhemmin valmistui myös Sosiaalitieteiden akatemiasta (1988). Vuodesta 1977 lähtien Navitski on toiminut poliitikkona.


title: Henadz Navitski

text: Valko-Venäjän presidentti Aljaksandr Lukašenka nimitti hänet virkaa tekeväksi pääministeriksi 1. lokakuuta 2001 erotetun Uladzimir Jarmošynin tilalle. Navitsinskin seuraaja pääministerinä oli Sjarhei Sidorski. Vuosina 2003–2008 Navitski toimi Valko-Venäjän parlamentin ylähuoneen puhemiehenä.


title: Bokator

text: Bokator on kambodžalainen vanha taistelulaji. Sen on sanottu olevan kaakkoisaasialaisten potkunyrkkeilylajien edeltäjä. Angkor Watissa on kohokuvia, jotka esittävät bokatorottelijoita. Se oli muinaisten khmerien armeijan lähitaistelulaji, ja kehitetty taistelukentille.


title: Bokator

text: Modernissa bokatorissa on tuhansia liikkeitä, jotka yhdistetään liikesarjoiksi, jotka saavat nimensä eläinten mukaan. Liikesarjoja on seisten, polviltaan, istualtaan tai makuultaan aloitettavia sarjoja. Harrastajan edistymisen näkee hänen käyttämästään huivista, joka vastaa budolajien erivärisiä vöitä. Bokatorhuiveissa on värien lisäksi erilaisia eläinaiheita.


title: Bokator

text: Pol Potin hallinnon aikana Punaiset khmerit etsivät ja surmasivat aktiivisesti taistelulajien opettajia. Myös vietnamilaisten vallan aikana bokatorin harjoittaminen oli kiellettyä. Vuodesta 2004 alkaen lajia on kuitenkin voimallisesti herätetty henkiin.


title: American Airlinesin lento 320

text: American Airlinesin lento 320 oli American Airlinesin Chicagosta New Yorkiin LaGuardian lentoasemalle 3. helmikuuta 1959. Laskeutuessaan kone osui veteen ennen kiitotietä ja upposi noin kymmenen metriä syvään jokeen, minkä seurauksena 65 ihmistä kuoli ja kahdeksan loukkaantui. Onnettomuustutkijat pitivät tärkeimpinä onnettomuuteen johtaneina syinä lentäjien puutteellista kokemusta konetyypistä, väärää laskeutumistekniikkaa, korkeusmittarin vääriä asetuksia ja aistiharhaa.


title: Andrei Tihonov

text: Andrei Tihonov (, s. 16. lokakuuta 1970 Koroljov Venäjän SFNT, Neuvostoliitto) on venäläinen jalkapalloilija, pelipaikaltaan keskikenttäpelaaja. Hän pelasi viimeksi venäläisessä Himkissä.


title: Andrei Tihonov

text: Tihonov nousi Moskovan Spartakin edustusjoukkueeseen pelattuaan tätä ennen reserveissä. Hänestä tuli jälkeenpäin seuran avainpelaajia. Tihonov voitti Spartakissa kahdeksan Venäjän liigamestaruuta. Tihonov on pelannut tämän jälkeen Israelissa ja Kazakstanissa.


title: Andrei Tihonov

text: Tihonov on edustanut Venäjän maajoukkuetta 29 kertaa ja tehnyt niissä yhden maalin. Hän debytoi maajoukkueessa 1996 Maltaa vastaan. Hänet valittiin Venäjän vuoden jalkapalloilijaksi vuonna 1996.


title: Suomalainen science fiction -fanikunta

text: Suomalainen science fiction -fandom on nimitys suomalaisten science fictionin ja fantasian harrastajien yhteisölle eli fanikunnille. Suomalaisilla SF-harrastajilla on useita rekisteröityjä yhdistyksiä ja fanzineita eli harrastajien julkaisemia lehtiä. Fandomin tyypillisiä aktiviteetteja ovat pubitapaamiset (lempinimeltä ”mafiat”) sekä sf-tapahtumien eli conien (suurimpana Finncon), järjestäminen.


title: Suomalainen science fiction -fanikunta

text: Suomalainen scififandom järjestäytyi 1970-luvun lopulla. Seuraavan vuosikymmenen alussa harrastajalehdet alkoivat julkaista tieteisnovelleja. Suomen tieteiskirjoittajat perustettiin 1983. Lehtien piirissä kehittyi kirjoittajapolvi, joka alkoi julkaista myös tieteisromaaneja 1990-luvulta alkaen.


title: Suomen kristillinen rauhanliike

text: Suomen Kristillinen Rauhanliike on vuonna 1976 perustettu ekumeeninen järjestö. Sen tarkoituksena on herättää ja ylläpitää kristillisen uskon pohjalta nousevaa vastuuta ja toimintaa rauhan ja oikeudenmukaisuuden edistämiseksi. Yhdistyksen puheenjohtajana toimii Jussi Ojala.


title: Suomen kristillinen rauhanliike

text: Järjestö myöntää vuosittain uudenvuoden päivänä eli kansainvälisenä kirkkojen rauhanpäivänä rauhanpalkinnon ruohonjuuritason rauhantyötä tehneelle henkilölle tai järjestölle.


title: Suomen kristillinen rauhanliike

text: Rauhanpalkinnon saajat:


title: Steve Lee

text: Steve Lee (1963-2010) oli sveitsiläisen hard rock-yhtye Gotthardin laulaja. Lee kuoli liikenneonnettomuudessa 47-vuotiaana.


title: Ahmed Aboutaleb

text: Ahmed Aboutaleb (29. elokuuta 1961 Beni Sidel, Marokko) on Alankomaissa sijaitsevan Rotterdamin kaupungin pormestari. Hän on Alankomaiden ensimmäinen marokkolaissyntyinen pormestari. Aboutaleb on puoluekannaltaan sosialidemokraatti (PvdA). Rotterdamin pormestarina Aboutaleb on myös alueellisten poliisivoimien toimielimen (Veiligheidsregio Rotterdam-Rijnmond) ylin päällikkö (korpsbeheerder). Meneillään olevana toimikautenaan Aboutaleb on ollut julkisen kritiikin kohteena muun muassa Hoek van Hollandin mellakan sekä hollantilaisten perinteiden, kuten sotaveteraanien unohtamisen takia.


title: Reamker

text: Reamker on kambodžalainen eeppinen runoelma, joka pohjautuu intialaiseen Ramayana-eepokseen. Ramayanan tapaan se on filosofinen allegoria, joka esittelee oikeudenmukaisuuden ja uskollisuuden ihanteita keskushahmojensa prinssi Raman ja kuningatar Sitan kautta. Reamker on oleellinen osa kambodžalaista kulttuuria, sen kohtauksia on kuvattuna Angkor Watin seinämaalauksiin ja kuninkaallinen baletti esittää niihin pohjautuvia tansseja. Tekstiversiot ovat peräisin 1500- tai 1600-luvuilta.


title: Kemin vaakuna

text: Kemin vaakuna on Kemin kaupungin tunnus. Vaakunan aiheen lohi oli aikanaan mukana jo Kemin pitäjän sinetissä, ja se korosti Kemijoen merkitystä noina aikoina lohijokena. Ankkuri viittaa merenkulkuun.


title: Kemin vaakuna

text: Vaakunan selitys kuuluu ”katkoisen kilven punaisessa yläkentässä hopeinen ankkuri, sinisessä alakentässä hopealohi.” Vaakunan on suunnitellut G. A. Kajanus, ja se on hyväksytty 28. toukokuuta 1873. Kyseessä on Suomen vanhin edelleen alkuperäisessä muodossa käytössä oleva kunnanvaakuna.


title: Kaarinan VPK

text:
Kaarinan VPK on vapaaehtoinen sopimuspalokunta Turussa. Se toimii Kirkkotiellä Nummenmäessä. Yhdistys perustettiin vuonna 1899.
Kaarinan VPK toimii Varsinais-Suomen aluepelastuslaitoksen sopimuspalokuntana.


title: Kaarinan VPK

text:
Kaarinan VPK sai 2009 Palosuojelurahaston innovaatiopalkinnon innovaatiosta ”Kokonaisvaltainen vesihuoltotoiminta Varsinais-Suomen pelastuslaitoksen alueella”.
T81 - Sammutus- ja Pelastusyksikkö (Scania 114G, vm. 1999)
T83 - Säiliöyksikkö (Scania P380, vm. 2009)
T87 - Miehistönkuljetusyksikkö (VW Transporter, vm. 2005)
T871 - Miehistönkuljetusyksikkö (Chevy Van, vm. 1990)
T88 - Erikoisyksikkö, Vesihuolto (Scania P360 4x4, vm 2013)


title: Slugabed

text: Slugabed (oik. Gregory Feldwick) on brittiläinen dubstep-muusikko ja tuottaja. Slugabed on julkaissut musiikkiaan eri Levy-yhtiöiden kautta LP- ja CD-muodossa, sekä digitaalisesti.


title: Kirkkonummen vaakuna

text: Kirkkonummen vaakuna on Kirkkonummen kunnan tunnus. Vaakunan aiheen risti viittaa sekä kunnan nimeen että kunnan keskiaikaiseen kivikirkkoon, aaltokoro kunnan sijaintiin rannikolla ja vene entisaikojen talonpoikaispurjehdukseen.


title: Kirkkonummen vaakuna

text: Vaakunan selitys kuuluu ”kilpi aaltokoroisesti sini-hopeakatkoinen; yläkentässä kultainen irtonainen kreikkalainen risti, alakentässä sininen vene.” Vaakunan on suunnitellut A. W. Rancken, ja Kirkkonummen kunnanvaltuusto hyväksyi vaakunan kokouksessaan 20. tammikuuta 1951. Sisäasiainministeriö vahvisti vaakunan käyttöön 29. maaliskuuta samana vuonna.


title: Kumulaatti

text: Kumulaatti on magmakivi, joka on muodostunut kiteiden irtautuessa magmasta joko painumalla tai kohoamalla. Kumulaattien mikrorakenne on nimeltään kumulusrakenne, josta kivityyppi on saanut nimensä.


title: Kumulaatti

text: Kumulaatit muodostuvat tyypillisesti kiinteiden kiteiden saostuessa fraktioivassa magmakammiossa. Kasautumat esiintyvät yleensä magmakammion pohjalla, joskin kasautuminen on mahdollista myös katossa, mikäli anortiitti-plagioklaasi kelluu tiheämmän mafisen magman pinnalla.


title: Kumulaatti

text: Kumulaatit esiintyvät tavallisesti ultramafisissa kerrosintruusioissa, komatiitti- ja magnesiumrikkaiden laavavirtauksen muodostamissa ultramafisissa laavatunneleissa sekä joissain graniitti-intruusioissa.


title: Kumulaatti

text: Kumulaattien nimen muodostavat hallitseva mineralogian ja kumuluskiteiden suhde perusmassaan.


title: Kumulaatti

text:
Kumulaatit nimetään yleensä kumulusmineraalien paljousjärjestyksen mukaan, jonka jälkeen tulee kumulaattityyppi (adkumulaatti, mesokumulaati, ortokumulaatti), joita voi seurata apukidefaasi.
Esimerkiksi:


title: Kumulaatti

text: Kumulaattinimistöä voidaan käyttää kumulaatteja kuvailtaessa. Intruusioita, joissa on yhtäläinen koostumus ja minimaalista rakenteellista ja mineralogista kerrostumista tai näkyviä kidekasautumia, ei voi kuvailla tällä tavoin.


title: Kumulaatti

text: Kumulaateista ei pitäisi tehdä päätelmiä siitä, millaisesta sulasta ne ovat muodostuneet, koska ne ovat fraktioita alkumagmasta. Kumulusmineraalien kemiallinen koostumus voi antaa tietoa jäännössulan (eli jäännösmagman) koostumuksesta, mutta tällöin tulee ottaa huomioon useita seikkoja.


title: Kumulaatti

text: Kumuluksen kemiallinen koostumus voi antaa tietoa sen sulan lämpötilasta, paineesta ja kemiallisista ominaisuuksista, josta se muodostui, mutta saostuneiden mineraalien lukumäärä sekä saostuneiden mineraalien mineraalilajien kemialliset ominaisuudet tulee tietää. Selvimmin tätä voi havainnollistaa esimerkillä;


title: Kumulaatti

text: Esimerkiksi, basalttisen magman koostumus muuttuu, kun siitä saostuu anortiitti-plagioklaasi- ja enstatiitti-pyrokseenikumuluksia. Magmasta poistuu tällöin saostumamineraalien raaka-ainealkuaineet. Tässä esimerkissä anortiitin (kalsium-alumiini-maasälpä) saostuminen poistaa kalsiumia sulasta, jonka kalsiumpitoisuus alenee. Enstatiitin saostuminen poistaa magnesiumia, joten näiden alkuaineiden pitoisuudet sulassa alenevat. Se rikastaa muiden alkuaineiden pitoisuuksia – jotka ovat tyypillisesti natrium, kalium, titaani ja rauta.


title: Kumulaatti

text: Kivellä, joka muodostuu saostuneista mineraaleista, on erilainen koostumus kuin magmalla.


title: Kumulaatti

text: Esimerkissä (yllä) anortiitti + enstatiitti -kumulus on runsaskalsiumista ja -magnesiumista, ja sulassa niitä esiintyy vähän. Kumulaatti plagioklaasi-pyrokseenikumulaatti (gabro) ja sula on koostumukseltaan felsisempää ja alumiinisempaa (joka muistuttaa andesiitin koostumusta.).


title: Kumulaatti

text: Yllä olevassa esimerkissä plagioklaasin ja pyrokseenin ei tarvitse olla puhtaita seossarjojensa päätejäseniä (anortiitti ja enstatiitti), ja siksi alkuaineiden suhteiden muutokset voivat olla monimutkaisia. Mineraalit voivat saostoa missä tahansa suhteessa kumuluksessa; kumulus saattaa olla välillä 90% plagioklaasi:10% enstatiitti ja 10% plagioklaasi:90% enstatiitti, ja olla silti gabroa. Se muokkaa myös kumuluksen kemiallisia ominaisuuksia, ja jäännössulan depleetioita.


title: Kumulaatti

text: Voidaan nähdä, että kumuluksen vaikutus jäännössulan koostumukseen riippuu saostuvien mineraalien koostumuksesta, samanaikaisesti saostuvien mineraalien määrästä sekä niiden suhteista. Luonnossa kumulaatteja muodostuu yleensä kahdesta mineraalilajista, joskin yhdestä neljään mineraalilajia sisältäviä kumulaatteja tiedetään. Vain yhdestä mineraalista koostuvat kumulaatit nimetään usein mineraalin mukaan, esimerkiksi 99% magnetiittikumulaattia sanotaan magnetiitiksi.


title: Kumulaatti

text: Perusmassan kemiallisia ominaisuuksia tutkimalla voidaan päätellä kumulaattien luoneen magman koostumusta, mutta niitä piirteitä on ongelmallista ellei mahdotonta tutkia. Muutoin tulee laskea monimutkaisia laskutoimituksia keskiarvoisista kumulaattikerroksista. Vaihtoehtoisesti voidaan arvioida magman koostumus tekemällä tiettyjä oletuksia magman kemiallisista ominaisuuksista ja testaamalla niitä faasidiagrammissa jo tunnettujen mineraalien ominaisuuksien pohjalta. Nämä metodit toimivat melko hyvin vulkaanisissa olosuhteissa muodostuneihin kumulaatteihin (ts. komatiitteihin. Suurien ultramafisten kerrosintruusioiden magmojen tutkiminen sen sijaan on erittäin ongelmallista.


title: Kumulaatti

text: Näillä menetelmillä on kullakin epäkohtansa, ensisijaisesti se, että niissä täytyy tehdä olettamuksia jotka harvoin ovat totta käytännössä. Merkittävin ongelma on se että suurissa ultramafisissa intruusioissa sivukiven sulautuminen muuttaa sulan koostumusta ajan mittaan, joten perusmassakoostumusten tutkiminen ei välttämättä vastaa odotuksia. Massatasapainolaskelmat näyttävät poikkeamia odotetusta vaihteluvälistä, joka voi viitata sulautumiseen, mutta tällöin täydentävää kemiallista tietoa tarvitaan tuloksien määrittämiseksi.


title: Kumulaatti

text: Toiseksi, suuret ultramafiset intruusiot harvoin ovat suljettuja järjestelmiä, ja niitä saattaa säännöllisesti virrata uutta kantamagmaa, tai niistä saattaa poistua magmaa (esimerkiksi ruokkimaan tulivuorten purkautumisaukkoja tai muodostamaan juoniparvia). Tällöin magman kemiallisen koostumuksen laskeminen ei johda muuhun kuin siihen että magman lisäys tai poistuminen on vaikuttanut intruusioon.


title: Heini Junkkaala

text: Heini Kaarina Junkkaala (s. 27. heinäkuuta 1975 Helsinki) on suomalainen näytelmäkirjailija ja dramaturgi.


title: Heini Junkkaala

text: Junkkaala valmistui Teatterikorkeakoulusta teatteritaiteen maisteriksi keväällä 2006. Aiemmin hän opiskeli kotimaista kirjallisuutta Helsingin yliopistossa. Junkkaala on käsitellyt töissään muun muassa sukupolvien välisiä ylittämättömyyksiä, sukupuolista moneutta ja evankelis-luterilaisen uskon paradokseja. Hänelle myönnettiin pohjoismainen näytelmäkirjailijapalkinto 2010 näytelmästä "Kymmenen tikkua laudalla". Junkkaalan näytelmä "Kristuksen morsian" (2010) käsittelee kristinuskon monimutkaista suhdetta sukupuoleen ja seksuaalisuuteen sekä suvaitsemisen vaikeutta. Siitä on sovitettu myös Kari Paljakan ohjaama samanniminen elokuva (2013).


title: Heini Junkkaala

text: Junkkaala on työskennellyt Pirjo Honkasalon ohjaamassa "Betoniyö"-elokuvassa apulaisohjaajana. Elokuva perustuu Pirkko Saision vuonna 1981 kirjoittamaan samannimiseen romaaniin.


title: Heini Junkkaala

text: Huhtikuussa 2011 Junkkaala oli organisoimassa eduskuntatalon edessä pidettä mielenosoitusta, joka kritisoi vuoden 2011 eduskuntavaalien tulosta.


title: Heini Junkkaala

text: Junkkaalan isä on teologian tohtori, Suomen Raamattuopiston entinen johtaja Timo Junkkaala.


title: Iranin provinssit

text: Iranin provinssit ovat Iranin ylimmän tason aluehallintoyksiköitä. Vuodesta 2010 alkaen Iran jaetaan 31 provinssiin. Ne jaetaan edelleen aliprovinsseihin ("šahrestan", ’kunta’) ja nämä puolestaan piirikuntiin ("bakhsh"). Vuonna 2013 Iranissa oli yhteensä 422 aliprovinssia ja nämä jakautuivat yhteensä 1041 piirikuntaan.


title: Riihimäen vaakuna

text: Riihimäen vaakuna on Riihimäen kaupungin tunnus. Vaakunan aiheen lyhde viittaa epäsuorasti kunnan nimeen, ja tulenlieskat symboloivat teollisuutta ja erityisesti tuolloin tärkeään lasitehtaaseen. Kilven jakama vyön voi katsoa muistuttavan rautatiestä, joka oli edellytys seudun yhteiskunnan kehittymiselle.


title: Riihimäen vaakuna

text: Vaakunan selitys kuuluu ”kultaisen vyön jakama kilpi, jonka hopeisessa yläkentässä on seitsemän ylöspäin nousevaa punaista tulenliekkiä ja punaisessa alakentässä kultainen lyhde.” Vaakunan on suunnitellut Arttu Brummer, ja tasavallan presidentti vahvisti Riihimäen kauppalan vaakunan asetuksella 15. elokuuta 1947.


title: Kambodžan pääministeri

text: Kambodžan pääministeri johtaa Kambodžan hallitusta. Pääministeri valitaan parlamentissa. Vaalien jälkeen voittanut puolue hakee luottamuslausetta parlamentista kahden kolmasosan enemmistöllä, jotta parlamentti voi hyväksyä uuden pääministerin ja tämän hallituksen Yleensä enemmistöön tarvitaan vähintään kahden puolueen koalitio. Pääministeriehdokas valitaan yleensä vaalit voittaneesta puolueesta. Parlamentin puhemiehen neuvosta kuningas nimittää pääministerin virkaansa.


title: Kambodžan pääministeri

text: Hallituksen johtajana pääministeri hoitaa ja johtaa kaikkia hallituksen asioita. Pääministeri johtaa myös täysistuntoja ja nimittää hallituksen muut jäsenet. Ministerin erottamiseen pääministeri tarvitsee kuitenkin parlamentin hyväksynnän, ja siihen hän tarvitsee kaksi kolmasosaa edustajista puolelleen. Yhtä suuri enemmistö vaaditaan myös pääministerille annettavaan epäluottamuslauseseen. Pääministerin tehtäviin kuuluu myös maakuntien kuvernöörien nimittäminen.


title: Warangal

text: Warangal (); tunnetaan myös nimillä Orugallu ja Ekasila Nagaram) on kaupunki Telanganan osavaltiossa Intiassa. Se on Warangalin piirikunnan pääkaupunki. Kaupungissa asui 620 116 ihmistä vuoden 2011 väestönlaskennan mukaan. Lähin kansainvälinen lentoasema on Rajiv Gandhin kansainvälinen lentoasema Hyderabadin lähistöllä.


title: Guntur

text: Guntur (, ) on kaupunki Andhra Pradeshin osavaltiossa Intiassa. Se on Gunturin piirikunnan pääkaupunki. Kaupungissa asui 651 382 ihmistä vuoden 2011 väestönlaskennan mukaan. Lähin kansainvälinen lentoasema on Rajiv Gandhin kansainvälinen lentoasema Hyderabadin lähistöllä. Korkeakoulutusta tarjoaa muun muassa Acharya Nagarjunan yliopisto.


title: Kambodžan kansalliskokous

text: Kambodžan kansalliskokous on Kambodžan parlamentin alahuone. Se on hallitsevassa roolissa parlamentissa, ja sen tärkein tehtävä on lainsäädännöllinen. Siihen kuuluu 123 jäsentä, jotka valitaan viisivuotiskaudelle vaaleissa, joissa käytetään suhteellista vaalitapaa. Parlamenttivaalien ehdokkaat tulevat puoluelistoilta, ja vaaleissa voi äänestää kaikki 18 vuotta täyttäneet.


title: Kambodžan kansalliskokous

text: Lainsäädännön lisäksi kansalliskokouksella on muitakin tehtäviä. Se hyväksyy valtionbudjetin, ja se päättää lainoista, luotoista ja veroista. Kansalliskokouksella on myös jonkun verran toimeenpanevia tehtäviä. Sen pitää hyväksyä kaikkien korkea-arvoisten virkamiesten ja armeijan henkilöstön nimitykset, siirrot ja erottamiset. Ulkomaansuhteissa se päättää kansainvälisten sopimusten hyväksymisestä, ja sodanjulistuskin pitää hyväksyttää kansalliskokouksessa. Sillä on myös valta syyttää hallituksen jäseniä, jos havaitsee niiden syyllistyneen vakaviin rikoksiin.


title: Rajahmundry

text: Rajahmundry () on kaupunki Godavari-joen rannalla Itä-Godavarin piirikunnassa, Andhra Pradeshin osavaltiossa Intiassa. Kaupungissa asui 315 251 ihmistä vuonna 2001 väestönlaskennan mukaan. Kaupunki oli osa Madrasin provinssia Intian itsenäistymiseen saakka.


title: Kukatpally

text: Kukatpally on kaupunki Andhra Pradeshin osavaltiossa Intiassa. Kaupungissa asui 292 289 ihmistä vuonna 2001 väestönlaskennan mukaan. Hyderabadin kaupunki on kasvanut Kukatpallyyn kiinni.


title: Nizamabad

text: Nizamabad (, ) on kaupunki Andhra Pradeshin osavaltiossa Intiassa. Se on Nizamabadin piirikunnan pääkaupunki. Kaupungissa asui 310 467 ihmistä vuonna 2011 väestönlaskennan mukaan. Kaupunki sijaitsee noin 170 kilometriä pohjoiseen Hyderabadista, osavaltion pääkaupungista.


title: Kurnool

text: Kurnool (, ) on kaupunki Andhra Pradeshin osavaltiossa Intiassa. Se on Kurnoolin piirikunnan pääkaupunki.


title: Kurnool

text: Kurnool oli Andhra Pradeshin osavaltion pääkaupunki vuoteen 1956.


title: Kurnool

text: Kaupungissa asui 424 920 ihmistä vuonna 2011 väestönlaskennan mukaan. Lähin kansainvälinen lentoasema on Rajiv Gandhin kansainvälinen lentoasema Hyderabadin lähistöllä.


title: Lalbahadur Nagar

text: Lalbahadur Nagar on kaupunki Andhra Pradeshin osavaltiossa Intiassa. Kaupungissa asui 268 689 ihmistä vuonna 2001 väestönlaskennan mukaan. Hyderabadin kaupunki on kasvanut Lalbahadur Nagariin kiinni.


title: Gajuwaka

text: Gajuwaka () on kaupunki Andhra Pradeshin osavaltiossa Intiassa. Kaupungissa asui 259 180 ihmistä vuonna 2001 väestönlaskennan mukaan. Gajuwaka on yksi Visakhapatnamin esikaupungeista.


title: Ramagundam

text: Ramagundam () on kaupunki Andhra Pradeshin osavaltiossa Intiassa. Kaupungissa asui 236 600 ihmistä vuonna 2001 väestönlaskennan mukaan. Kaupunki sijaitsee Godavari-joen rannalla noin 250 kilometriä pohjoiseen Hyderabadista, osavaltion pääkaupungista.


title: Quthbullapur

text: Quthbullapur on kaupunki Andhra Pradeshin osavaltiossa Intiassa. Kaupungissa asui 231 108 ihmistä vuonna 2001 väestönlaskennan mukaan.


title: Retribution

text:
Retribution on yhdysvaltalaisen death metal -yhtyeen Malevolent Creationin toinen studioalbumi, joka julkaistiin vuonna 1992. Tuottajana toimi Scott Burns. Levyn kansitaiteen on tehnyt Dan Seagrave.
”Coronation of Our Domain” -kappaleen kitarasoolon soittaa James Murphy, joka on soittanut mm. Deathissa ja Obituaryssa.


title: Famous Players-Lasky

text: Famous Players-Lasky oli yhdysvaltalainen elokuvien tuotanto- ja jakeluyhtiö, joka syntyi heinäkuussa 1916, kun Famous Players-Lasky Film Company, Bosworth Incorporated, The Oliver Morosco Photoplay Company ja Pallas Pictures fuusioituivat. Myöhemmin samana vuonna yritykseen yhdistyi myös Paramount Pictures, joka toimi elokuvien jakelijana. Vuonna 1927 yrityksen nimi muuttui muotoon Paramount Famous Lasky Corporation. Vuonna 1930 se hankki omistukseensa Publix-elokuvateatteriketjun ja yrityksen uudeksi nimeksi tuli Paramount-Publix. Paramount-Publix joutui konkurssiin 1933, mutta Adolph Zukor onnistui pelastamaan yrityksen, jonka nimeksi tuli 1935 uudelleenjärjestelyjen jälkeen Paramount Pictures, jonka nykyään omistaa Viacom.


title: Famous Players-Lasky

text: Elokuussa 1921 Federal Trade Commission alkoi tutkia Famous Players-Laskya ja useita muita elokuvajakelijoita kohtaan esitettyjä syytöksiä kilpailulakien rikkomisesta. FTC:n mukaan Famous Players-Lasky oli suurin elokuvakonserni ja maailman suurin elokuvateattereiden omistaja. Tutkinnan pääpaino oli elokuvien pakettimyynnissä elokuvateattereille, eli saadakseen haluamansa elokuvan esitettäväkseen, teatteri joutui hankkimaan vastoin tahtoaan esitysoikeudet myös useisiin muihin elokuviin. Famous Players-Laskya syytettiin myös omien teattereidensa käytöstä muiden teattereiden painostamiseen elokuvahankinnoissa. Erään newyorkilaisen elokuvateatterin omistaja kertoi joutuneensa uhkailujen kohteeksi kieltäydyttyään elokuvien pakettiostosta. Lopulta hänen elokuvateatterinsa viereen oli perustettu Famous Players-Laskyn Paramount-teatteri, joka hintoja polkemalla oli pyrkinyt tuhoamaan kilpailijansa.


title: Famous Players-Lasky

text: Huhtikuussa 1928 Yhdysvaltain oikeusministeriö nosti syytteen Paramount Famous Lasky Corporationia ja yhdeksää muuta elokuvayhtiötä vastaan. Korkein oikeus antoi marraskuussa 1930 päätöksen, jonka mukaan yhtiöt olivat rikkoneet kilpailulainsäädäntöä ja pääongelmaksi todettiin elokuvien pakettimyynti. Franklin D. Rooseveltin hallinto päätti kuitenkin olla valvomatta oikeuden ratkaisua, sillä elokuvateollisuus oli joutunut suuriin taloudellisiin vaikeuksiin suuren laman seurauksena, eikä kansantaloudelle ja yleisön moraalille tärkeälle alalle haluttu aiheuttaa lisäongelmia. Päätöksen sivuuttamista vastaan elokuvayhtiöt antoivat Yhdysvaltain hallitukselle lupauksen myötämielisemmästä suhtautumisesta ammattiyhdistysliikkeisiin. Elokuvien pakettimyynti kiellettiin lopullisesti vuonna 1948 korkeimman oikeuden päätöksellä Paramountia vastaan nostetun uuden syytteen ratkaisussa.


title: Avenger

text: Avenger () tarkoittaa seuraavia asioita:


title: Nallilukko

text: Nallilukko on ampuma-aseissa käytettävä laukaisumekanismi, joka korvasi piilukon 1800-luvun alkukymmenillä. Nallilukon etuja piilukkoon verrattuna on, että se toimii huonommallakin säällä ja on huomattavasti toimintavarmempi. Myös lukkoaika eli viive aseen laukeamisessa on lyhyempi, mikä parantaa osaltaan tarkkuutta.


title: Nallilukko

text: Nallilukon kehitti metsästystä harrastanut skotlantilainen pastori Alexander Forsyth. Hän huomasi, että liipasimen vedon ja aseen laukeamisen välinen viive (lukkoaika) antoi riistalle aikaa paeta, etenkin, kun ruuti piilukon sankkipannussa syttyy välähtäen ja pölläyttäen sankan savun hetkeä ennen panoksen syttymistä. Forsyth kehitti noin vuonna 1805 uudenlaisen lukon, jossa iskuvasara iski pieneen räjähdyselohopeaa sisältävään säiliöön.


title: Nallilukko

text: Koska irtonaisen räjähdyselohopean annostelu pullosta oli metsällä asetta ladattaessa hankalaa alettiin perusratkaisun löydyttyä kehittää erilaisia helpommin käsiteltäviä pillereitä, nauhoja (samantapaisia kuin joissakin lasten nallipyssyissä edelleen), putkia ja kapseleita, mutta lopulta eri vaihtoehdoista suosituimmaksi tuli ensin teräksestä, myöhemmin kuparista valmistettu nalli. Tämä räjähdyselohopeaa sisältänyt nalli asetettiin lukkoon kuuluvaan metallitappiin, nallipiikkiin, johon iskuvasara eli hana sitten liipasinta vedettäessä iski.